Liksion 9 -
Agosto 27, 2022
Guyoguyen natayo ti Dios nga agbiag iti biag a managdaydayaw, bukbukod man wenno pangkaaduwan (Salmo 146:1; Efeso 5:19) Nalaka nga agdayaw iti Dios no awan ti pagrigatan. Ngem kasano tayo nga agdayaw Kenkuana no agsagsagaba ken sangsangoen tayo dagiti adu a pannubok? Ti Biblia ket napnoan kadagiti estoria dagiti tattao nga nagdaydayaw iti Dios iti laksid ti narikut a kanito. Agadal tayo babaen kadagiti kapadasan da. Ania ti panagdaydayaw? Kasano nga agbiag a managdaydayaw? Panagdayaw a Nangtuang iti Bakud Panagdayaw a kas Pammanecnec Panagdayaw sakbay ti panagballigi
Ti Salmo 145 ket iparang na ti panagdayaw a kas panangkita iti inaramid ti Dios, panaglagip ken panagsarita maipapan iti daytoy.
KASANO nga AGBIAG a MANAGDAYDAYAW? Innayon ni Pablo, "addaan panagyaman, ipacaammo yo dagiti dawdawat yo iti Dios" (Filipos 4:6). Allukuyen natayo ni Pablo nga idir-i ti panagdayaw iti Dios iti amin a panawen ken aniaman a kasasaad. Uray no awan rason wenno kasla saan tayo a marikna ti agdayaw. Ti panagdayaw ket aramid ti pammati. Dayawem ti Dios iti kinasiasino Na, iti inaramid Na, ken ti aramiden nanto pay. Ti panagdayaw saan a nakadepende iti rikna wenno panagrason (numan pay agpada a mairaman iti panagdayaw). Nu ad-adda a narigrigat ti kasasaad, mas nangruna a dayawen ti Dios. Ti panagdayaw Kenkuana ket balbaliwan Na ti panagem ken rikna tayo.
"Iti maikapito a daras napasamac, idi pinuyotan dagiti papadi ti trumpeta da, kinuna ni Josue kadagiti tattao: Agpukkaw cayo, ta ni Jehova inted na daytoy a ciudad kadatayo!'" (Joshua 6:16) Binilin ti Dios dagiti Israelita a ballasiwen da ti Jordan iti labes ti nasarikedkedan a ciudad. Nalabit, madanagan ni Josue. Kasano a maparmec na ti Jerico? Binisita ti Dios ni Josue ket dinawat na ti aramid ti panagdaydayaw (Josue 5:13-15) Idi kuan, inted Na ken Josue ti bilin a mangparmec iti ciudad. Dagitoy a bilbilin ket naibasar iti pannakabalin ti Dios. Natuang ti pader kalpasan a nagdaydayaw da iti Dios babaen ti trumpeta ken napigsa a pukkaw (Josue 6:12-16, 20)
"Iti tengngat'rabii da Pablo ken Silas agkarkararag ken agkankanta iti Dios, ket agdengdengngeg dagiti balud" (Aramid 16:25) Da Pablo ken Silas ket naimbag a pagsarmingan ti panagdayaw ken kinaragsak iti paggugoran. Iti laksid ti agdardara a sugsugat gapu iti latigo ken ti makapasikor a posisyon ti tarikayo iti saka da, nagkararag da iti napigsa... ken nagkanta kadagiti himhimno. Ti ragsak da ken saan a gapu iti kasasaad da. Nasarakan da ti ragsak iti panangaramid ti pagayatan ti Maysa a nangsubbot kadakuada. Ti panagdayaw da ket pammanecnec kadagiti balud ken agbambantay. Dagiti balud ket mabalin nga pimmanaw kalpasan ti gingined, ngem nagtalinaed da kadagiti kuartel da. Dinamag ti agbambantay: "ania ti nasken nga aramidec tapno maisalakanak?" (Aramid 16:30).
Idi naamiris ni Josafat nga umay ti dackel nga armada, binilin na dagiti tattao nga agayunar ken aklonen da ti kina- awan gaway na iti sangoanan ti kaaduan. Kalpasan na, dimmawat iti tulong ti Dios (2 Cronicas 20:1-12). Sinungbatan ti Dios ti dawat na babaen iti panangited Na ti bilbilin agpaay iti gubat ken ni Propeta Jahaziel: saan a nasken a lumaban da; ti Dios isu ti makilaban agpaay kadakuada (2 Cronicas 20:14-17). Nagdaydayaw ngarud da Josafat ken dagiti tattao (2 Cro 20:18). Sigurado da iti balligi isu nga naikabil dagiti levita iti sangoanan ti armada tapno agdayaw iti Dios iti balligi nga ipaay Na kadakuada (2 Cronicas 20:20-21). Dayawen tayo ti Dios iti dackel a buya nga aramiden Na kadagiti bibiag tayo.
"No ti managayat a kinaimbag ti Dios ket awisen na ti ad- adu a panagyaman ken panagdayaw, ad-adda koma nga amang ti pannakabalin tayo iti panagkararag. Mapunno tayo iti ayat ti Dios ken ad-adu a panagdayaw Kenkuana. Dakayo nga agreklamo a dina denggen ti kararag yo, sukatan yo ti agdama a galad ket idiaya ti panagdayaw tunggal agdawat kayo. Inton utoben yo ti kinaimbag ken asi na masarakan yo nga iyalikaka na dagiti paggugusto yo." E. G. W. (Testimonies for the Church, book 5, cp. 34, p. 317)


IDULIN PARA PAGIBASARAN PEARL CITY HIGH SCHOOL Pakaammo para iti Panagrehistro ti 2022 Summer School Gandat: Iti Pearl City High School Summer School ket agited kadagiti kurso tapno magun-od dagiti naisangayan a kasapulan kadagiti sakup kasla kuma panagpangato, panagpasayaat, panagrepaso, ken panagpamuspusan. Iti Summer School ket awan bayadna para kadagiti agad-adal a nakalista iti pagadalan ti HIDOE kabayatan iti 2021-2022. Masapol unay a mairekomenda a dagiti agad-adal ket SAANDA a mangala dagiti kurso para ti pannakaipangato maigapu iti napardas nga addang ti akademiko iti summer school. Dagiti agad-adal ket mabalinda ti mangala ti kurkurso tapno makarepasoda iti umay a tawen ti panagseserrek. No ti summer school ket maaramat tapno uliten ti klase, ti nangatngato a grado ket sukatanna ti nababbaba a grado. Kalendario iti Summer School: Iskediul: Hunyo 2, 2022 Huebes Hunyo 3, 2022 Biernes Hunyo 10, 2022 Biernes Hunyo 21, 2022 Martes Hunyo 22, 2022 Mierkoles Hulio 4, 2022 Hulio 8, 2022 Lunes Biernes Aldaw ti Panagsagana iti Mangisursuro ti Summer School (Awan Dagiti Agad-adal) Agrugi iti Umuna a Semestre ti Summer Kamehameha Day (Holiday. Awan Serrek) Aggibus iti Umuna a Semestre ti Summer (Malpas Eskuela 12:00PM) Agrugi iti Maikadua a Semestre ti Summer Independence Day Observed (Holiday. Awan Serrek) Aggibus iti Maikadua a Semestre ti Summer (Malpas Eskuela 12:00PM) Awagan para iti Pakaammo Panggep iti Summer School: 307-5605 (Ms. Nikki Takai) Direktor iti Summer School: Ms. Nikki Takai Opisina ti Summer School: B302 Telepono: 307-5605 Annuroten para iti Panagikkat: No iti agad-adal ket umikkat iti summer school no naminsan a nagrugin iti serrek, maikkanda iti "W" a grado. Petsa iti Panagrehistro para iti Summer School: Agad-adal iti Pearl City High School Laeng (dagiti sumrek a 10th, 11th, 12th a grado) AMIN a blanko iti registration form ket masapol a masuratan a KUMPLETO karaman ti pakaammo wenno lawlawag. Aniaman a form a saan a kumpleto ket saanto a maawat. PCHS Sumrek A Seniors PCHS Sumrek a Juniors PCHS Sumrek a Sophomores Agad-adal a HIS LAENG Martes, Mayo 10, 2022 inggana Huebes, Mayo 13, 2022 3:00 PM - 4:00 PM B302 Biernes, Mayo 14, Lunes, Mayo 16, ken Martes, Mayo 17, 2022 3:00 PM - 4:00 PM B302 3:00 PM - 4:00 PM B302 Mierkoles, Mayo 18, 2022 inggana Biernes, Mayo 20, 2022 Sumrek a Freshmen Sabado, Mayo 21, 2022 10:00 AM - 12:00 PM B302 Nakalukat a Panagparehistro para kadagiti AMIN nga agad-adal ket agrugi no Lunes, Mayo 23, 2022 iti 3:00 PM - 4:00 PM idiay B302. Listaan iti Agururay: No naminsan nga iti klase ket napunnon, ikabilmi ti ubingyo idiay listaan iti agururay. Pangaasiyo ta haanyo nga awagan iti opisina ti summer school panggep iti kasasaadyo. Awagandakayo ken pakaammuandakayo. Annuroten para iti Panagatendar ken Panagdisiplina: Kitaen iti Pearl City High School Discipline and Attendance Guide (Nairaman). Pangaasiyo ta irepasoyo iti registration form kadua iti ubingyo (masapol para panagrehistro). Panagaramat ti Kompiuter ken Internet: Ti library ti eskuelaan ket nakarikep kabayatan iti summer. No ti agad-adal ket kasapulanna ti agaramat iti kompiuter, mabalinda ti mapan idiay opisina ti summer school sakbay iti panagserrek manipud 7:30 ti bigat agingga ti 7:50 ti bigat, recess, ken kalpasan ti panagserrek manipud 1:00 ti malem agingga 2:00 ti malem. No dagiti agad-adal ket masapolda ti agiprinta wenno mangaramid ti kopia, addaan ti bayad a $0.25 kada panid. (nangisit ken puraw laeng) End-of-Course (EOC) nga Eksamen: Dagiti agad-adal a mangal-ala ti Biology ket masapolda a mangala ti EOC nga eksamen babaen iti estado. Ti EOC ket mabalin a 15 porsiento iti makatawen a grado, iti mangisursuro iti kurso ti makaammonton ti daytoy.
Ti grupo dagiti mangipangpangulo iti PCHS ket nakapanunotda iti pagrukodanda tapno mabaliwan ti puntos ti EOC iti porsiento. Daytoy ket kapadana tay pagrukodan nga usarento ti summer school nga agkalkula iti grado dagiti agad-adal para iti EOC ken tawen. Dagiti Kuarto a Naituding iti Summer School: Naipablaak idi Hunyo 2, 2022 iti ruar ti B205, K201, ken front office. Panaginana ken Panagmerienda: Ti 20 minutos a panaginana ket inton 10:30 -10:50 ti bigat. Dagiti merienda ket mabalin a magatang iti naituding a puesto bayat ti panaginana. Dagiti naituding a puesto ket maiwaragawagto inton umuna nga aldaw iti panagbabasa. Panid 1 ti 3 IDULIN PARA PAGIBASARAN Pakaammo para iti Akademiko: Dagiti letra a grado (A-F) ket maaramat tapno makita iti kasasaad dagiti agad-adal para iti amin a kurso. Ti grado iti summer school ket maisurat kas parte iti permanente a transkrip dagiti agad-adal ken mainayon iti pakabuklan ti kalkulasion iti pagtengngaan a punto iti grado. Dagiti kredito ket mapatgan segun ti bilang ti oras a nakalista. Report Cards: Dagiti Report Card ket maibunong ti leppas iti kada kurso. Dagiti agad-adal ket responsabilidadda nga iburay ti report kardda kadigiti nagannakda. MALAKSID: Dagiti Report Card para kadagiti klase a masapolna ti mangala ti OEC nga eksamen ket mabalin a maibuson iti balayda no naminsan a naawatda ken nakalkula dagidiay puntosda kadua ti gradoda. Panagkansela iti Kurso: No ti panagpalista ket saanna a masabet iti masapol a bilang tapno mapatgan ti kurso wenno ti mainayon a seksion, ti kurso wenno seksion ket mabalin a makansela ken maipasubli amin a bayad kadagiti agad-adal. Ti panagkurang ti adda kabaelanna a mangisursuro ket mabalin nga agbanag iti pannakakansela iti kurso ken maipasubli amin a bayad. Dagiti Kurso a Maidaya: Sumrek A Seniors ● English 12 ● English 11 ● English 10 (credit recovery only) ● English 9 (credit recovery only) ● Political Sci/Govt & Humanities ● MHH/Democracy ● Democracy/MHH ● World History (credit recovery) ● US History (credit recovery) ● Algebra 1 (credit recovery) ● Geometry (approval of current math teacher) ● Algebra 2 (credit recovery only) ● Biology (credit recovery only) ● PE Fitness/PE Activities ● Health 1st sem OR Health 2nd Sem ● Percussion Workshop Sumrek A Juniors ● English 11 ● English 10 (credit recovery only) ● English 9 (credit recovery only) ● Political Sci/Govt & Humanities ● MHH/Democracy ● Democracy/MHH World History (credit recovery) ● US History (credit recovery) ● Algebra 1 (credit recovery) ● Geometry (approval of current math teacher) ● Algebra 2 (credit recovery only) ● Biology (credit recovery only) ● PE Fitness/PE Activities ● Health 1st sem OR Health 2nd Sem ● Percussion Workshop Sumrek A Sophomores English 10 (credit recovery only) ● English 9 (credit recovery only) ● Political Sci/Govt & Humanities ● MHH/Democracy ● Democracy/MHH ● World History (credit recovery) ● US History (credit recovery) ● Algebra 1 (credit recovery) ● Geometry (approval of current math teacher) ● Algebra 2 (credit recovery only) ● Biology (credit recovery only) ● PE Fitness/PE Activities Health 1st sem OR Health 2nd Sem Percussion Workshop
Sumrek A Freshman Algebra 1 (credit recovery) ● Geometry (approval of current math teacher) ● PE Fitness/Health ● Health/PE Fitness ● Percussion Workshop Panid 2 ti 3 IDULIN PARA PAGIBASARAN Dagiti Suroten a Banbanag para iti Panagrehistro 1. Saludsodem kenni counselor/mangisursuro para pannakaaprobar/pannakapili ti kurso. Responsabilidad ti agad-adal/nagannak a masigurado a mairehistroda iti husto a kurso. Ti summer school ket saannan a kitaen ti kurso a pinilim. 2. Kumpletuen ti registration card. 3. Agrehistro laeng iti naituding nga aldawmo. Pangaasim ta ipakitam diay kukuam a school ID. 4. No sika ket adda idiay listaan dagiti agururay, ti PCHS Summer School ket awagandaka no naawatka iti klase. Pangaasiyo ta haanyo nga awagan iti opisina ti summer school panggep iti kasasaadyo. Awagan dakayo ken pakaamuan dakayo. Pakaammo Panggep iti Umuna nga Aldaw 1. Listaan dagiti klase ket maipaskil iti ruar ti B205, K201, ken front office. 2. Kasapulan a dagiti agad-adal ket nakasagana para iti klaseda babaen ti panangitugotda dagiti nasisita nga aruaten ken kasapulanda (kas kuma folder, folder para iti papel, bolpen/lapis, ken dadduma pay). Dagiti agad-adal iti PE ket kasapulan nga agarwatda iti t-shirts wenno sapin nga ababa para iti aktibidades ken mangitugot iti danum (saan a soft drink/juice). 3. Mapalagipan dagiti agad-adal nga umadayoda kadagiti amin a kunstruksion ken disdisso nga off limit sakbay iti panagklase, panagbreak iti bigat, ken kalpasan ti panagklase. 4. Para ti seguridad a rasrason, ti panagparking dagiti agad-adal ket mapalubusan laeng iti asideg ti gym. Dagiti agad-adal ket saan a mapalubusan nga agparking iti parking lots a kaasitgan iti pasdek (dagiti mangisursuro ken empleado ti summer school laeng). Iti summer school ket saanna a responsabilidad ti aniaman a perperdi ti luglugan dagiti agad-adal. Pakaammo Panggep iti PE 1. No adda sasaadem a medikal, saan a mairekomenda nga alaem iti PE inton summer. Pangaasim ta ibilangmo nga alaen dayta a kurso kabayatan iti tawen ti panagbabasa. 2. No adda sasaadem a medikal, dawatenmi a mangalaka ti doctor's clearance a kasuratan a mangibaga a dayta anakmo ket nalawag a mabalin a makapagpartisipar. Daytoy a surat ket mabalin nga ited babaen ti email kenni nikki.takai@k12.hi.us. Pakaammo Panggep iti Percussion a Kurso 1. Dagiti agad-adal iti Klase ti Percussion ket masursuroda ti kangrunaan a pagibasaran iti panagtambor ken panagbasa iti notasion. Ti kangrunaan a notasion ket masaklubanna ti note tree agingga ti 16th ken triplet note rolls.
Mapagtutungtungantayo pay ti Concert Percussion, Marching Percussion, ken panagay-ayam iti tamtambor para ti Jazz Band no adda pammalubos ti oras. Dagiti agad-adal ket namnamaen nga agpalista iti Band bayat ti kadawyan a tawen ti panagbabasa. Panid 3 ti 3


Ania ti dekalidad a panagaywan ti ubing? Dagiti wagas no kasano a makilangen ti maysa nga agay-aywan ti ubbing isu't mangipakita ti kalidad ti panagaywan a maitedna. Agbirok ti para-aywan nga agayat ken mangipateg unay kadagiti ubbing nga ay-aywananna mangipakita ti pudno a ragsak no kaduana dagiti ubbing itdanna dagiti ubbing ti padpadas segun kadagiti edad ken interesda makitungtong ken basaanna dagiti ubbing iti inaldaw-aldaw bigbigenna dagiti aramid dagiti ubbing ken itdanna ida ti kabaelan tapno masurutanda ti mayat nga ugali babaen ti epektibo a wagas makaited ti natalged nga aglawlaw tapno dagiti ubbing adda wayada nga agsukimat ken agadal. Sadinno ti pangalaak ti ad-adu nga impormasion? Ti PATCH isu ti ahensia iti entero nga estado ti Hawaii a makaammo kadagiti banag maipanggep ti panagaywan ti ubbing. Gandat ti PATCH a suportaran ti kalidad ken kaadda ti panagaywan para kadagiti ubbing ditoy Hawaii. (808) 839-1988 (O'ahu) (808) 961-3169 (East Hawai'i) (808) 322-3500 (West Hawai'i) (808) 242-9232 (Maui) (808) 246-0622 (Kaua'i) (800) 498-4145 (Moloka'i and Lana'i) Email: patch@patchhawaii.org The Parent Line ket libre, maysa a sikreto a linia ti telepono a mangited suporta ken impormasion kadagiti nagannak ken dagiti agaw-aw-awir. Dagiti kameng ditoy, tumulongda a mangsarak ti solusion ti problemam maipanggep ti panagtaraken ti ubbing kasta met kadagiti agtutubo. (808) 526-1222 (O'ahu) 1-800-816-1222 (dadduma nga isla, toll-free) Insagana ti Learning to grow project Center on the Family, Unibersidad ti Hawaii ken sinuportaran ti Departamento ti Human Services, estado ti Hawaii. ILOKANO Pilien ti Nasayaat a Panagaywan Ti panagtaraken a naited kadagiti ubbing idi ubingda pay unay, isunto ti pakakitaan no kasano ti panagadal, panagpanunot ken ugalida inggana't tungpal biagda Siasinoman ti agaywan kenkuada - miembro ti pamilia, propesyonal a para-aywan wenno gagayyem ti pamilia, agbiag latta dagiti ubbing no maaywananda iti natalged ken nasalun-at nga aglawlaw.
Ania kadi dagiti mayat a panagaywan iti ubingko? Adda tallo a klase a mabalin a pagpaaywanan 1. Sentro ti Panagtaraken ubbing (Lisensiado) Naipasdek daytoy tapno maaywanan ti grupo dagiti ubbing, dagiti pasilidadna: ad-adu a nataenganen a para-aw-awir ti ubbing ditoy ket patinayon a mabalinda nga agaywan uray adda mapasamak nga emergency adu ti gundaway dagiti ubbing a makilangen ti kapadada nga ubing adda formal training ti staffda iti panagaywan ti ubing ken iti nasapa wenno early education, fi rst aid ken CPRv 2. Para Ubing a Care Home ti Pamilia (Rehistrado*) Pribado a balay ti pakaaramidanna daytoy ket mabalin a: ti panagaywan ket iti uneg ti balay mabalin a ti ubing ket makikadua kadagiti dadduma nga ubing a saanna a kaeded mabalin met a nawaywaya ti iskedyul ditoy ngem sadiay sentro a lisensiado. Ti lisensiado ken rehistrado a pagaywanan adda setipikasionna manipud estado ket isu daytoy ti paggapuan autoridadna a mangipasdek ti maysa a pasilidad a pagaywanan dagiti ubbing ket nasken a surutenna dagiti pagannurotan ti kinasalun-at, salaknib ken panagsanay, mairamanen ti fi rst aid ken CPR. Ti maysa a pagaywanan nga accredited, naalanan ti kangatuan a kalidad nga isu ti pagannurutan ti National Association of the Education of Young Children (NAEYC) para kadagiti lisensiado a pasilidad kasta met ti National Association of Family Child Care (NAFCC) para kadagiti rehistrado a para-aywan iti Para Ubing a Care Home ti Pamilia. Saan nga amin dagiti lisensiado a para-aywan ket accredited da met. 3. Pamilia, Gayyem wenno Kaaruba a Para-aywan (awan lisensiada**) Maysa a kabagian (ikit, uliteg, lelang wenno lelong) wenno gayyem nga agaywan iti anakmo iti uneg ti balayna wenno iti balaymo. Daytoy a panagaywan ket mabalin nga ited ti maysa nga am- ammom unayen, mapagtalkam ken komportablekankenkuan mabalin met a siwawaya ti iskedyulna ket maaywananna pay ti ubing nga agsakit ** ti maysa a paraaywan nga awan lisensiana, di na kasapulanen a matungpal dagiti nadumaduma a rekisito ti panagaywan Kasanoak Nga Agpili? Umuna: Panunutem no ania ti kasayaatan para iti pamiliam, ti kasasaadyo, pammatiyo kannawidan ken dadduma pay a kasapulan Maikadua: kitaem dagiti nadumaduma a mangit-ited ti panagaywan Maikatlo: Ag-interviewka iti maysa a para-aywan, agsaludsodka maipanggep iti panagaywan ti ubing, disiplina ken aktibidad kasta met ti padasna iti panagaywan ti ubing tapno maamuam no maibagay met la dagiti kabaelanna iti kasapulan ti anak ken pamiliam. Maikapat: Bisitaem ken obserbaram, kitaem no ti aglawlaw ket nadalus , natalged ken positibo. Maikalima: Mangbirokka ti dua a mabalin a pagsaludsodam ammuem ti opinyonda iti dayta a paraaywan ken panagaywanda Maikainnem: Agdesisionka babaen ti nakolektar mo nga impormasion ken ti riknam, no mayat met la ti paraaywan kenka. Maikapito: Ag-follow-upka, patinayon a makibiang. No adda kayatmo nga ibaga, ipadanonmo a sisasayaat iti paraaywan. Agtimpuyogkayo tapno maited iti anakmo ti kasayaatan unay a panagaywan.


34567 TI GUBAT A NANGBALBALIW ITI LUBONG PE BRE RO 1 , 201 4
34567 Vol. 135, No. 3 FEBRUARY 1, 2014 Semimonthly ILOKO TI MAGASIN a Ti Pagwanawanan idaydayawna ni Jehova a Dios, ti Agturay iti uniberso. Liwliwaenna dagiti tattao babaen iti naimbag a damag a ti nailangitan a Pagarian ti Dios asidegen a pagpatinggaenna ti amin a kinadakes ken pagbalinenna a paraiso ti daga. Parparegtaenna dagiti tattao a maaddaan iti pamma- ti ken Jesu-Kristo, a natay idi tapno magun-odtayo ti biag nga agnana- yon, ken agturturay itan kas Ari iti Pagarian ti Dios. Daytoy a magasin ket awan pakainaiganna iti politika ken maipabpablaak manipud pay idi 1879. Ti Biblia ti sursurotenna kas autoridadna. Kayatmo kadi ti ad-adu pay nga impormasion wenno libre a mayadalan iti Biblia? Kitaem ti /ilo wenno ipatulodmo ti kiddaw- mo iti maysa kadagiti adres iti baba. Para iti PILIPINAS: Jehovah's Witnesses PO Box 2044 1060 Manila Para iti UNITED STATES OF AMERICA: Jehovah's Witnesses 25 Columbia Heights Brooklyn, NY 11201-2483 Para iti kompleto a listaan dagiti adres iti intero a lubong, kitaem ti /ilo/kontaken. ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ Saan a mailaklako daytoy a publikasion. Maipa- paay daytoy kas paset ti sangalubongan a trabaho a panangisuro iti Biblia a supsuportaran dagiti boluntario a donasion. Dagiti teksto ti Biblia ket naadaw iti Baro a Lubong a Patarus ti Nasantuan a Kasuratan, malaksid no adda sabali a naipakita. Publishers: Watchtower Bible and Tract Society of New York, Inc. 2014 Watch Tower Bible and Tract Society of Pennsylvania. Printed in Japan. ( ( Mayimprenta Kada Ruar: 45,944,000 ITI 213 A LENGGUAHE PEBRERO 1, 2014 SUHETO ITI AKKUB Ti Gubat a Nangbalbaliw iti Lubong PANID 3-7 Ti Gubat a Nangbalbaliw iti Lubong 3 Ti Talaga a Makinggapuanan iti Gubat ken Panagsagaba 5
ITI DAYTOY MET A RUAR Ti Biblia Balbaliwanna ti Biag 8 Ammoyo Kadi? 10 Saludsod Dagiti Agbasbasa Apay nga Ipalpalubos ti Dios a Dagiti Nabileg Irurumenda Dagiti Nakapuy? 11 Tuladenyo ti Pammatida - Inibturanna ti Kinaawan Hustisia 12 Sungbat Dagiti Saludsod Maipapan iti Biblia 16 MABASA ONLINE /ilo SUNGBAT TI DADDUMA PAY A SALUDSOD MAIPAPAN ITI BIBLIA - Sangalubongan a Talna - Apay a Naatap? r (Kitaem ti PANNURSURO TI BIBLIA ˛ SUNGBAT DAGITI SALUDSOD MAIPAPAN ITI BIBLIA) 34567 I-DOWNLOAD DAYTOY A MAGASIN ITI NADUMADUMA A FORMAT ONLINE TI GUBAT A NANGBALBALIW ITI LUBONG
SUHETO ITI AKKUB Ti Gubat a Nangbalbaliw iti Lubong Sangagasut a tawenen ti napalabas, minilion nga agtutubo a lallaki ti pimmanaw iti natalged a pagtaenganda tapno makigubat. Situtulokda a napan gapu ta ipatpategda ti nasionda. Kuna ti maysa nga Amerikano a nagboluntario idi 1914: "Maragsakanak ken magagaranak gapu iti nagsayaat a masakbayan." Ngem idi agangay, nasukatan iti gura ti dati a gagarda. Awan idi ti nangipagarup a maipasango ti nakaad-adu a soldado iti napaut a pannakigubat idiay Belgium ken France. Inawaganda idi dayta iti "Dakkel a Gubat." Pagaammotayo dayta ita kas ti umuna a gubat sangalubongan. Talaga nga adu ti napapatay iti umuna a gubat sangalubongan. Kuna ti dadduma nga agarup 10 a milion ti natay ken 20 a milion ti nabaldado maigapu iti nakaro a kamali. Saan a nalapdan dagiti agtuturay iti Europe a ti internasional a riribuk ket agresulta iti sangalubongan a gubat. Nalabit ti kangrunaan nga epekto ti "Dakkel a Gubat" ket ti nakaro a pannakadadael ti lubong. Binalbaliwanna ti lubong iti pamay-an a mangapektar pay laeng kadatayo ita. PEBRERO 1, 2014 3
KAMALI A NANGDADAEL ITI PANAGTALEK Bimtak ti umuna a gubat sangalubongan gapu iti di umiso a pangngeddeng. Kuna ti The Fall of the Dynasties - The Collapse of the Old Order 1905-1922 a saan nga ammo dagiti lider ti Europe a ti desision- da ket agtungpal iti sangalubongan a didigra idi natalna a kalgaw ti 1914. Kalpasan ti sumagmamano a lawas sipud pan- nakapapatay ti archduke ti Austria, naggugubat dagiti nabileg a pagilian ti Europe uray dida kayat. Idi nangrugi ti rinnupak, naisaludsod iti chancellor ti Germany, "Apay a napasamak dayta?" Maladi- ngitan a simmungbat, "No ammoda la koma." Saan nga impagarup dagiti lider a ti desisionda ket agbanag iti gubat. Ngem idi agangay, nabigbig dayta dagiti soldado iti paggugubatan. Naamirisda a pinaay ida dagiti agtuturayda, inallilaw ida dagi- ti kleroda, ken liniputan ida dagiti heneralda. Ka- sano? Inkari dagiti agtuturay a ti gubat ti mangyeg iti baro ken nasaysayaat a lubong. Imbaga ti chancel- Pinaay ida dagiti agtuturayda, inallilaw ida dagiti kleroda, ken liniputan ida dagiti heneralda lor ti Germany: "Makigubgubatkami para iti na- rang-ay nga industria, para iti natawid a natalna a napalabas, ken para iti naragsak a masakbayan- mi." Nakatulong ni Presidente Woodrow Wilson ti America tapno mabukel ti popular nga islogan a mangpatalged a ti gubat "pagbalinenna ti lubong a natalged para iti demokrasia." Impagarup dagiti taga-Britain a daytoy ket "gubat a mangipatingga iti gubat." Ngem nagkamalida amin. Sireregta sinuportaran dagiti klero ti gubat. Kuna ti The Columbia History of the World: "Dagiti mangisursuro iti sao ti Dios insungsongda dagiti tattao a makigubat. Ti naan-anay a gubat nagtung- pal iti nakaro a gura." Arigna rinubroban dayta da- giti klero imbes a sebsebanda koma. Kuna ti A His- tory of Christianity: "Saan a nabaelan ken saan a kayat nga iyun-una dagiti klero ti Nakristianuan a pammati ngem iti nasionalismo. Kaaduan ti im- manamong iti nasionalismo imbes nga iti Kris- tianidad. Naibilin kadagiti Kristiano a soldado iti amin a denominasion nga agpipinnatayda iti na- gan ti Manangisalakan kadakuada." Imbaga dagiti heneral a nalaka laeng a manga- bakda, ngem saan a napasamak dayta. Idi aga- ngay, napasaran dagiti aggugubat a buyot ti nari- gat a kasasaad nga awanen ti maaramidanda. Kas resultana, minilion a soldado ti naipasango iti di- neskribir ti maysa a historiador a "nalabit karang- gasan a panaggugubat a napasaran ti tao." Nupay nakaro ti pannakaabakda, nagtultuloy a nangiba- on dagiti heneral kadagiti soldadoda iti paggu- gubatan. Di ngarud pakasdaawan nga adu ti im- malsa. Ania ti epekto ti umuna a gubat sangalubongan iti kagimongan? Inadaw ti maysa a reperensia ti ki- nuna ti maysa a beterano: "Ti gubat . . . dinadael- na ti isip ken kababalin dagiti tattao." Kas resulta, napukaw ti amin nga imperio. Napaneknekan a dayta a nakaam-ames a gubat ti nangrugian ti ka- ranggasan pay laeng a siglo. Gagangayen dagiti re- bolusion ken panagprotesta. Apay a ti gubat naan-anay a binalbaliwanna ti lubong? Naiparna laeng kadi dayta? Adda kadi ipalgak dagiti sungbat maipapan iti masanguanan- tayo?
Ti Talaga a Makinggapuanan iti Gubat ken Panagsagaba Nagpatingga ti Gubat Sangalubongan I idi Nobiem- bre 11, 1918. Nagserra dagiti negosio, ken nagrag- ragsak dagiti tattao kadagiti kalsada. Ngem saan a nagpaut dayta. Maysa a didigra nga ad-adda a maka- papatay ngem iti masinggan ti dagus a simmaruno iti sangalubongan a gubat. Maysa a makapapatay a sakit a naawagan iti trang- kaso Espaniol ti nangrugi kadagiti paggugubatan iti France idi Hunio 1918. Dagus a napaneknekan a ma- kapapatay dayta. Kas pagarigan, iti sumagmamano laeng a bulan, ad-adu nga Amerikano a soldado ti natay idiay France gapu iti dayta a virus ngem ti pi- napatay dagiti kalabanda. Idi nagpatingga ti gubat, nagwaras a dagus ti sakit iti intero a lubong gapu ta nayawid dagiti soldado ti virus idi nagsublida ka- dagiti pagilianda. Kalpasan ti gubat, nakapasar met ti lubong ti bi- sin ken narigat a biag. Kaaduan a taga-Europe ti nagbisin idi nagpatingga ti gubat idi 1918. Awan ti balor ti kuarta ti Germany idi 1923. Kalpasan ti in- nem a tawen, nagsuek ti ekonomia ti intero a lu- bong. Kamaudiananna, idi 1939, nangrugi ti mai- kadua a gubat sangalubongan nga arigna tuloy ti umuna a gubat sangalubongan. Ania ti ipamatmat dagiti nagpaiduma nga agsasaruno a didigra? TI PAGILASINAN TI MAUDI NGA AL-ALDAW Makatulong dagiti padto iti Biblia tapno maam- muantayo ti kaipapanan dagitoy a pasamak iti historia ket agpayso daytoy nangruna iti Gubat Sangalubongan I. Impadto ni Jesu-Kristo ti tiem- po a ti 'nasion bumusorto iti nasion' ken addanto Gubat Ditoy Daga ken Gubat Idiay Langit Agarup 19 a siglo sakbay a bimtak ti Gubat Sangalubongan I, intukon ni Satanas ken Jesus ti "amin a pagarian ti lubong." (Mateo 4:8, 9) Pinagkedkedan ni Jesus dayta a sulisog ken idi agangay, dineskribirna ni Satanas kas "agturay iti lubong." (Juan 14:30) Insurat met ni apostol Juan a "ti intero a lubong adda iti pannakabalin daydiay nadangkes." - 1 Juan 5:19. Gapu ta ni Satanas a Diablo ti agturay iti lubong, saan kadi a nainkalintegan a panuno- ten nga isu ti responsable iti umuna a gubat sa- ngalubongan ken dagiti epektona? Nalawag a tinukoy ti libro nga Apocalipsis nga adda pakai- naigan ni Satanas kadagiti napasamak a kala- midad ditoy daga sipud 1914. Dagitoy dagiti pasamak a dineskribir ti Apocalipsis kapitu- lo 12: Bersikulo 7 Bimtak ti gubat idiay langit iti nag- baetan da Miguel (Jesu-Kristo) ken ti dragon (Satanas). Bersikulo 9 Ti Diablo "a mangyaw-awan iti inte- ro a mapagnaedan a daga," ket naitapuak ditoy daga. Bersikulo 12 "Asi pay ti daga ken ti baybay, ag- sipud ta ti Diablo immulog kadakayo, nga adda- an iti dakkel nga unget, yantangay ammona nga ababan ti periodo ti tiempona." Ipakita ti kronolohia ti Biblia ken dagiti pasa- mak iti lubong a napasamak daytoy a gubat idiay langit kalpasan a naipasdek ti Pagarian ti Dios idi 1914. Isu a bimtak ti gubat ditoy daga ken gubat idiay langit iti dayta a tawen. Kitaem ti kapitulo 8 iti libro nga Ania a Talaga ti Isursuro ti Biblia? nga impablaak dagiti Saksi ni Jehova. PEBRERO 1, 2014 5
kinakirang ti taraon, ken saksakit iti intero a lubong. (Mateo 24:3, 7; Lucas 21:10, 11) Imbagana kadagiti adalanna a dagita a kalamidad ti pagilasinan ti ma- udi nga al-aldaw. Ad-adu pay ti mabasa iti libro nga Apocalipsis maipapan iti rigat ditoy daga ken ti gu- bat idiay langit. - Kitaem ti kahon a "Gubat Ditoy Daga ken Gubat Idiay Langit." Imbinsabinsa dayta a libro ti Biblia ti maipapan iti uppat a kumakabalio, a maaw-awagan met iti uppat a kumakabalio iti Apocalipsis. Tallo kadagitoy isim- boloda dagiti didigra nga impadto ni Jesus - gubat, bisin, ken sakit. (Kitaem ti kahon a "Talaga Kadi nga Agtigtignayen ti Uppat a Kumakabalio?") Nalawag a ti umuna a gubat sangalubongan ti nangrugian ti ag- tultuloy a panawen ti rigat. Ipalgak ti Biblia a ni Sa- tanas ti makinggapuanan iti dayta. (1 Juan 5:19) Ag- patingganto ngata ti panangiturayna? Impasigurado kadatayo ti libro nga Apocalipsis a ni Satanas ket "ababan ti periodo ti tiempona." (Apocalipsis 12:12) Isu a makapungtot unay ken nangyeg iti adu a rigat ditoy daga. Dagiti mapaspa- saran a didigra paneknekanda met a dandanin ag- patingga ti tiempo ni Satanas. Talaga Kadi nga Agtigtignayen ti Uppat a Kumakabalio? Ti puraw a kabalio a ti nakasakay ket ti nai- langitan nga ari. Ni Jesu-Kristo dayta nga ari a nagsakay maipaay iti kinalinteg. (Sal- mo 45:4) Ti umuna nga aramidenna isu ti panangikkatna ken Satanas ken kadagiti de- moniona idiay langit. - Apocalipsis 6:2; 12:9. Ti maris-apuy a kabalio a ti nakasakay ket addaan autoridad a 'mangikkat iti talna iti daga.' (Apocalipsis 6:4) Sipud 1914, agsag- sagaban ti sangatauan gapu iti gubat. Bim- tak ti maikadua a gubat sangalubongan, 21 a tawen kalpasan ti Gubat Sangalubongan I. Ad- adu nga amang ti natay ta napattapatta nga agarup 60 a milion ti natay idi Gubat Sangalu- bongan II. Sipud 1945, mapaspasamak met- ten ti naranggas a gubat iti nagduduma a pa- gilian. Kuna ti dadduma a historiador a nasurok a sangagasut a milion ti natay iti gu- bat bayat ti maika-20 a siglo. 6 TI PAGWANAWANAN P h o t o g r a p h c H s t o r y i o f t h e G r e a t E u r o p e a n W a r n G r a v u r e 1 9 1 6 ) L a d a w a n t i n a a b a g a a k a b a l i o M a n i p u d i t i l i b r o a T h e
PANANGDADAEL KADAGITI ARAMID TI DIABLO Talaga a dakkel ti epekto ti Gubat Sangalubo- ngan I iti historia. Daytoy ti nangrugian ti panag- gugubat, rebolusion ken di panagtalek kadagiti ag- tuturay. Paneknekan met daytoy a napagtalaw ni Satanas idiay langit. (Apocalipsis 12:9) Gapuna, nag- tignay daytoy a di makita nga agturay iti lubong kas narungsot a diktador ta ammona nga ababan ti tiem- pona. Inton agpatingga dayta a tiempo, agpating- ga metten ti riribuk a rinugian ti Gubat Sangalubo- ngan I. Ti nangisit a kabalio a ti nakasakay ket adda- an timbangan a mangisimbolo iti bisin. (Apo- calipsis 6:5, 6) Bayat ti umuna a gubat sanga- lubongan, linapdan ti Aliado a puersa ti pannakaiserrek ti taraon idiay Germany a na- katayan ti 750,000. Nasurok a dua a milion a Russian ti natay iti bisin idi 1921, ken kasta met laeng ti napasamak iti nagduduma a lu- gar. Ngarud, agarup 70 a milion ti natay gapu iti bisin bayat ti maika-20 a siglo. Kada tawen, nasurok a tallo a milion nga ubbing nga agta- wen iti lima ti matay gapu iti malnutrision. Sigun iti padto ti Biblia, agtalekka a ti nailangitan nga Ari a ni Jesu-Kristo dandaninan 'dadaelen dagi- ti aramid ti Diablo.' (1 Juan 3:8) Minilionen ti nangi- kararag nga umay ti Pagarian ti Dios. Ikarkararagmo kadi dayta? Babaen iti Pagarian ti Dios, makitanton dagiti matalek a tattao a matungpal ti pagayatan ti Dios ditoy daga. (Mateo 6:9, 10) Iti Pagarian ti Dios, awanton ti aniaman a kita ti gubat! (Salmo 46:9) No ammuem ti maipapan iti dayta a Pagarian, ma- sagrapmonto ti naruay a talna ditoy daga! - Isaias 9: 6, 7. ˇ M e d c n e L a d a w a n A r m e d F o r c e s t i n a p u s y a w a n s t i t u t e o f k a b a l i o : N a t i P a t h o o n a l o g y , N C P 1 6 0 3 M u s e u m o f H e a l t h & Ti nabessag a kabalio a ti nakasakay mang- yeg iti makapapatay a sakit. (Apocalipsis 6:8) Ti trangkaso Espaniol ti umuna a kaka- ruan a sakit idi maika-20 a siglo. Nagdudu- ma ti ibagada a bilang ngem maysa ti nagku- na nga agarup 50 a milion ti natay gapu iti dayta a sakit. Kuna ti libro a Man and Mi- crobes: "Daytoy a nasaknap a sakit ti kaka- ruan pay laeng a didigra iti historia. Uray ti bubonic plague ket saan a kasta kaadu ti tao a natay iti kasta a kapartak." Bayat ti mai- ka-20 a siglo, ginasut a milion ti natay gapu iti tuko, malaria, tuberculosis, ken dadduma pay a makaakar a sakit. PEBRERO 1, 2014 7
TI BIBLIA BALBALIWANNA TI BIAG KAS INSALAYSAY NI IVARS VIGULIS PANNAKAYANAKNA 1974 NAKAYANAKANNA LATVIA PAKASARITAANNA DATI A MOTORBIKE RACER 8 TI PAGWANAWANAN Ti kari a paraiso a daga binalbaliwanna ti biagko! TI NAPALABASKO: Nayanakak idiay Riga a kabesera ti Lat- via. Ni Nanang ti nangpadakkel kadakami ken manangko. Nupay Katoliko ni Nanang, makimisakami laeng no adda narelihiosuan a piesta. Nabayagen a mamatiak iti maysa a natan-ok a pannakabalin, ngem kas agtutubo, adu ti paka- singaak gapu kadagiti paginteresak. Bayat a dumakdakkelak, nadlaw ni Nanang a pagaayatko a pagsisinaen dagiti bambanag sa isublik manen. Gapu iti kaadu ti alikamen a mabalin a pagsisinaen iti uneg ti balay, dinak ibatbati ni Nanang nga agmaymaysa. Isu nga inikkan- nak iti metal construction kit a pagaayatko a pagsisinaen ken pagsisilpuen. Malaksid iti dayta, adda pay sabali a paginte- resak, ti panagmotorsiklo. Insalinak ni Nanang iti lumba ti ¯ babassit a motor a naawagan iti Zelta Mop eds (The Golden Moped). Nangrugiak a makikarera babaen iti bassit a mo- torsiklo ken idi agangay, babaen kadagiti dakdakkel a mo- torsiklo. Nalakaak a nakasursuro ken nagbalinak a nalatak iti day- toy napartak ken napeggad nga isport. Namitlo a nanga- bakak iti Latvian championship iti nagduduma a lumba ti motor, ken namindua iti Baltic States Superbike Champion- ship. NO KASANO A BINALBALIWAN TI BIBLIA TI BIAGKO: Bayat dayta a tiempo, naam-ammo ti nobiak a ni Evija (nagbalin nga asawak idi agangay) dagiti Saksi ni Jehova. Nakasarak ni Evija kadagiti literaturada nga addaan iti kupon. Sinura- tanna dayta sa impatulodna tapno agkiddaw iti panagadal iti Biblia. Di nagbayag, dua a Saksi ti simmarungkar kenkua- na ket nangrugi a nakipagadal iti Biblia. Okey laeng dayta kaniak, ngem saanak pay nga interesado idi kadagiti naes- pirituan a bambanag. Idi agangay, inawisdak dagiti Saksi a makikadua iti pana- gadal ni Evija iti Biblia. Pinatgak ti awisda ket nagustuak ti nangngegko. Ti nangnangruna a naginteresak ket ti kari ti
Biblia a paraiso a daga. Kas pagarigan, naipakita kaniak ti sasao iti Salmo 37:10, 11: "Iti apagbiit lae- ngen a kanito, ket daydiay nadangkes awanton; ket pudno unay nga imutektekamto ti lugarna, ket isu awanton. Ngem dagidiay naemma tagikuaendanto ti daga, ket pudno a maragsakandanto iti napalalo iti kinaruay ti talna." Nagustuak dayta a `kari. Nagtultuloy a naginteresak kadagiti naespiri- tuan a bambanag. Nabigbigko a nagadu ti palso a pannursuro ti relihion. Iti kasumbangirna, nagus- tuak ti lohikal ken nalawag a pannursuro iti Biblia. Bayat ti panagadalko iti Biblia, naammuak no ka- sano kapateg ken Jehova ti biag. (Salmo 36:9) Dak- kel ti epekto dayta iti pannakikarerak iti motorsik- lo, isu a diak kayaten nga isagmak ti biagko. Imbes ketdi, kayatko nga usaren dayta a mangidayaw ken Jehova. Gapuna, saanen a napateg kaniak ti kina- Naawatak nga adda responsabilidadko iti Gubuayan ti biag latak, dayaw, ken ti ragsak nga iyeg ti karera iti mo- torsiklo. Idi 1996, timmabunoak iti internasional a kom- bension dagiti Saksi ni Jehova idiay Tallinn, Esto- nia nga asideg iti istadium a pagkareraan iti motor- siklo. Iti kombension, nakitak nga agkaykaysa ken sitatalna nga agtataripnong ti nagduduma a puli. Kas pagarigan, idi napukaw ti pitaka ti maysa a Saksi, impagarupko a dinan mabirokan dayta. Ngem di nagbayag, nabirokan dayta ti maysa a Saksi ket insublina nga awan kurangna. Talaga a nasdaawak! Maawatak itan a pudno nga agbibiag dagiti Saksi a maitunos kadagiti nangato a pagala- gadan ti Biblia. Nagtultuloykami a rimmang-ay ken Evija iti panagadalmi, ket idi 1997 nabautisaranka- mi kas Saksi ni Jehova. NO KASANO A NAGUNGGONAANAK: Natay ti dad- duma kadagiti gagayyemko gapu iti napeggad a ka- rera iti motorsiklo. Gapu iti panagadalko iti Biblia, naawatak nga adda responsabilidadko ken Jehova, ti Gubuayan ti biag. Nalabit dayta a pannakaammo ti nangispal iti biagko. Iti uneg ti uppat a tawen, naaddaankami ken Evija iti pribilehio nga agserbi kas amin-tiempo a ministro iti sanga nga opisina dagiti Saksi ni Jehova idiay Riga. Maragragsakankami ita a mang- padakkel ken mangtulong iti anakmi a ni Alise a mangayat ken Jehova. Maysa nga aldaw kada la- was, adda met pribilehiok nga agtrabaho iti trans- lation office tapno agtarimaan iti lugan ken daddu- ma pay a naperdi a banag. Talaga a maragsakanak a mangusar iti nasursurok a paglaingan idi ubi- ngak pay! Wen, pagsisinaek latta dagiti bambanag sa isublik manen dagitoy. Ipatpategmi kas pamilia ti pribilehio a mangika- saba maipapan iti maymaysa a pudno a Dios, mai- gapu amin dayta iti naadalko iti Biblia. Pudno a ti kari a paraiso a daga binalbaliwanna ti biagko! ˇ PEBRERO 1, 2014 9
AMMOYO KADI? AGTAUD DAGITI ALOE ITI KAYO NGA AGARWOOD DAYTOY A DAMILI A PAGSELIO MANIPUD ITI TEMPLO IDIAY JERUSALEM KET AGARUP 2,000 A TAWEN TI KABAYAGNAN LEVINE/SIPA 10 TI PAGWANAWANAN Ania dagiti aloe a nausar idi tiempo ti Biblia? Kuna ti Biblia a nausar idi dagiti aloe kas bangbanglo dagiti kawes ken kama. (Salmo 45:8; Proverbio 7:17; Solomon 4: 14) Dagiti aloe a nadakamat iti Biblia ket posible a nagtaud iti Agarwood (maysa a kita ti Aquilaria). No agrupsa ti kayo, ma- ngiruar iti nabanglo a lana ken tutot. Kalpasanna, mapulbos ti kayona sa mailako kas "aloe." Inyarig ti Biblia dagiti tolda ti Israel kadagiti "aloe nga immu- la ni Jehova." (Numeros 24:5, 6) Mabalin a tumukoy daytoy iti langa ti kayo nga Agarwood a mabalin a rumangpaya ken tu- mayag iti agarup 30 a metro. Nupay saan a masarakan daytoy a kayo iti Israel ita, kuna ti A Dictionary of the Bible a "saan a gapu ta di masarakan ita daytoy a kayo wenno ti dadduma pay [iti Israel] dina kayat a sawen a saan a maimulmula idi dayta iti narang-ay ken aduan tao a Ginget ti Jordan." ˇ Ania dagiti daton a maawat iti templo idiay Jerusalem? Dakamaten ti Linteg ti Dios nga amin a daton a maidatag idiay templo ket ti koma kasayaatan. Saan nga awaten ti Dios dagiti daton nga adda depektona. (Exodo 23:19; Levitico 22:21-24) Sigun ken Philo, maysa a Judio a mannurat idi umuna a sig- lo C.E., dagiti padi iti dayta a tiempo sukimatenda dagiti animal "manipud ulo agingga iti saka" tapno masigurado a nasalun-at ken "awan ti aniaman a depektona." Kuna ti iskolar a ni E. P. Sanders a mabalin nga adda dagi- ti opisial idiay templo a "mangautorisar kadagiti mapagtalkan nga aglako kadagiti maidaton nga animal ken tumatayab a na- sukimaten dagiti padi. Gapuna, ti aglako mangted iti resibo ka- dagiti aggatang a mangipakita nga awan depekto ti inlakona." Idi 2011, adda nakabakab dagiti arkeologo a resibo iti asideg ti templo a kas kadakkel ti sinsilio a damili a pagselio. Addan dayta sipud idi umuna a siglo B.C.E. agingga iti 70 C.E. Ti dua nga Aramaiko a sao a naikitikit ket naipatarus kas "Nadalus Ag- paay iti Dios." Naikuna nga inkabil dayta dagiti opisial iti templo kadagiti produkto wenno animal a maidaton. ˇ
SALUDSOD DAGITI AGBASBASA Apay nga ipalpalubos ti Dios a dagiti nabileg irurumenda dagiti nakapuy? Nairekord iti Biblia ti dadduma a nakalkaldaang a pasamak maipapan iti panangirurumen dagiti nabi- leg kadagiti nakapuy. Maysa kadagitoy ti napasamak ken Nabot. Ni Acab ti ari ti Israel idi maikasangapulo a siglo B.C.E. Kayatna a tagikuaen ti kaubasan ni Na- bot, isu a pinalubosan ni Acab ti asawana a ni Jeze- bel a mangipamuspusan iti pannakapapatay ni Na- bot ken dagiti annakna. (1 Ar-ari 21:1-16; 2 Ar-ari 9: 26) Apay nga impalubos ti Dios ti kasta a nakaro a pa- nangabuso iti autoridad? Usigentayo ti maysa a napateg a rason: Ti Dios saan nga agulbod. (Tito 1:2) Ania ti pakainaigan day- ta iti panangirurumen? Sipud idi damo, pinakdaa- ranen ti Dios dagiti tattao a ti panagrebeldeda ket mangyeg iti nakalkaldaang a resulta, ti ipapatay. Si- gun iti Biblia, sipud panagrebelde idiay Eden, nangru- gin a matay ti tao. Kinapudnona, ti panangirurumen ti nakaigapuan ti umuna nga ipapatay, idi pinatay ni Cain ti kabsatna a ni Abel. - Genesis 2:16, 17; 4:8. ro a kinaulbod dayta? No sinalaknibanna ti tao, ma- balin nga ipapan ti adu a sibaballigi a maiturayanda ti bagbagida uray awan ti Dios. Ngem ibagbaga ti Bib- lia a talaga a saan a kabaelan ti tao nga iturayan ti bagina. (Jeremias 10:23) Tapno agpatingga ti kinaa- wan hustisia, kasapulan nga umay ti Pagarian ti Dios. Kayat kadi a sawen dayta nga awan ti ar-aramiden ti Dios maipapan iti panangirurumen? Adda. Usigen- tayo ti dua a banag. Umuna, ibutaktakna no ania a ta- laga ti panangirurumen. Kas pagarigan, impalgak ti Saona ti amin a detalye ti gandat ni Jezebel a mang- patay ken Nabot. Imbaga pay ti Biblia a dagita a da- kes nga aramid ket gapuanan ti nabileg nga agturay a mangilimlimed iti kinasiasinona. (Juan 14:30; 2 Co- rinto 11:14) Ipalgak ti Biblia a ni Satanas a Diablo dayta. Tultulongannatayo ti Dios a mangliklik iti kina- dakes gapu ta impalgakna ti kinadakes ken panangi- Sipud idin, kastoy ti kuna ti Biblia maipapan iti pa- kasaritaan ti tao: "Ti tao dinominaranna ti tao iti pa- kadangrananna." (Eclesiastes 8:9) Pudno kadi dagi- ta a sasao? Pinakdaaran ni Jehova ti ilina, ti nasion ti Israel, nga irurumento ida dagiti arida, isu nga uma- sugdanto Kenkuana. (1 Samuel 8:11-18) Uray ti ma- sirib a ni Ari Solomon ket nagsingir iti nangato a buis kadagiti masakupanna. (1 Ar-ari 11:43; 12:3, 4) Ad- adda pay a manangirurumen dagiti nadangkes nga ari a kas ken Acab. Panunotenyo: No linapdan ti Dios ti kasta a panangirurumen, saan kadi nga agparang nga agul-ulbod? Laglagipentayo met a kinuna ni Satanas nga ag- serserbi laeng dagiti tattao iti Dios gapu iti inaagum a panggep. (Job 1:9, 10; 2:4) No sinalakniban ti Dios dagiti adipenna iti amin a kita ti panangirurumen, saan kadi a paneknekan dayta a pudno ti kinuna ni Satanas? Ken no linapdan ti Dios ti amin a kita ti pa- nangirurumen, saan ngata nga agparang a nakarka- "Ti tao dinominaranna ti tao iti pakadangrananna." - Eclesiastes 8:9 'Ti Dios saan nga agulbod.' - Tito 1:2 rurumen agraman ti makinggapuanan iti dayta. Sal- salaknibanna ngarud ti manayon a masakbayantayo. Maikadua, masiguradotayo a pagpatinggaen ti Dios ti panangirurumen. No kasano nga imbutaktak- na, inukomna, ken dinusana da Acab ken Jezebel agraman ti dadduma pay, agtalektayo met iti kari- na a dusaennanto dagiti agar-aramid iti dakes. (Sal- mo 52:1-5) Mangipaay met ti Dios iti mapagtalkan a namnama kadagiti mangay-ayat kenkuana a danda- ninan pukawen dagiti di nasayaat nga epekto ti kina- dakes. Dumtengto ti tiempo a ti matalek a ni Nabot ken dagiti annakna ket agbiagdanto nga agnanayon iti paraiso a daga nga addaan kinahustisia. - Salmo 37:34. ˇ Kitaem ti kapitulo 11 ti libro nga Ania a Talaga ti Isursuro ti Kitaem ti artikulo a "Tuladenyo ti Pammatida" iti daytoy a ruar. Biblia? nga impablaak dagiti Saksi ni Jehova. PEBRERO 1, 2014 11
TULADENYO TI PAMMATIDA ELIAS Inibturanna ti Kinaawan Hustisia MAGMAGNA ni Elias iti Ginget ti Jordan. Su- magmamano a lawasen nga agdaldaliasat nga agpaamianan a naggapu iti adayo a Bantay Ho- reb. Ita, nakasubli met laengen iti Israel ket maki- tanan dagiti nagbaliwan ti pagilianna. Mangrugin a mapukaw dagiti epekto ti napaut a tikag. Nang- rugin ti panagtutudo iti otonio, ken adda metten agar-arado kadagiti talon. Mabalin a naliwliwa ti propeta a makakita a nakaungaren ti daga, ngem nangnangruna a pakaseknanna dagiti tattao. Ma- sakitda pay laeng iti naespirituan gapu ta agtultu- loy ti panagdayawda ken Baal. Adu pay ngarud ti masapul nga aramiden ni Elias. Nakita ni Elias iti asideg ti ili ti Abel-mehola ti naglawa a lugar a madama a mataltalon. Adda 12 a paris a naipako a baka nga agar-arado iti naagneb a daga. Ti lalaki nga adda iti maudi a paris ti birbi- roken ni Elias. Ni Eliseo dayta, ti pinili ni Jehova a mangsuno kenkuana. Impapan idi ni Elias nga isu laengen ti matalek nga agserserbi ken Jehova, isu a magagaran la ketdi a makaam-ammo iti daytoy a la- laki. - 1 Ar-ari 18:22; 19:14-19. Nagkedked ngata ni Elias a mangited iti dad- duma nga annongenna, mangiranud kadagiti pri- bilehiona, wenno masukatan inton agangay? Di- tay ammo ken ditay met maibaga no napanunotna dagita. Ngamin, tao met "nga addaan rikna a kas kadatayo." (Santiago 5:17) Aniaman ti napasamak, kuna ti Biblia a nagturong kenkuana ni Elias ket in- Inusar ni Jehova ti tallo ket kagudua a tawen a tikag tapno ibutaktakna nga awan pannakabalin ni Baal, a daydayawenda kas mangyeg iti tudo ken adu nga apit. (1 Ar-ari, kapitulo 18) Ki- taem ti artikulo a "Tuladenyo ti Pammatida" iti Enero 1 ken Ab- ril 1, 2008 a ruar Ti Pagwanawanan. 12 TI PAGWANAWANAN kagayna ken Eliseo ti opisial a kawesna. (1 Ar-ari 19:19) Ti opisial a kawes ni Elias a naaramid iti la- lat ti karnero wenno kalding ket maikagay iti may- sa a mangipakita iti naisangsangayan a panangdu- tok kenkuana ni Jehova. Ti pannakaikagay dayta iti abaga ni Eliseo ket adu ti kaipapananna. Situtulok a nagtungpal ni Elias iti bilin ni Jehova a mangdu- tok ken Eliseo kas sunona. Nagtalek ken nagtulnog ni Elias iti Dios. Magagaran ni Eliseo a tumulong iti lakayen a propeta, ngem saanna a dagus a sunuan ni Elias. Imbes ketdi, sipapakumbaba a kimmuyog ken tim- mulong iti lakayen a propeta iti agarup innem a ta- wen. Idi agangay, pagaammo ni Eliseo kas daydiay "nangibukbok iti danum iti im-ima ni Elias." (2 Ar- ari 3:11) Sigurado a naliwliwa ni Elias ta addaan iti kasta a makabael ken nagaget a katulongan! Nag- balinda la ketdi a nasinged nga aggayyem. Talaga a nakatulong ti panagpinnaregtada tapno makapa- gibturda iti laksid ti makitkitada a nakaro a kinaa- wan hustisia a nagsaknap idi iti Israel. Kinapudno- na, kumarkaro ti kinadakes ni Ari Acab. Napasaram kadin ti kinaawan hustisia? Napasa- ran dayta ti kaaduan kadatayo iti daytoy nadang- kes a lubong. Dagiti pudno a gayyem a mangay- ayat iti Dios matulongandaka nga agibtur. Adu met ti masursurom iti pammati ni Elias no mapasaram ti kinaawan hustisia. "TUMAKDERKA, SUMALOGKA TAPNO SABTEM NI ACAB" Inkagumaan da Elias ken Eliseo a tulongan dagi- ti tattao a bumileg iti naespirituan. Nalawag nga
indauluanda ti panangsanay kadagiti dadduma a propeta, nalabit naorganisarda kas grupo. Idi aga- ngay, nakaawat ni Elias iti baro nga annongen ma- nipud ken Jehova: "Tumakderka, sumalogka tapno sabtem ni Acab nga ari ti Israel." (1 Ar-ari 21:18) Ania ngamin aya ti inaramid ni Acab? Ti ari nagbalinen nga apostata ken kadaksan kadagiti ar-ari ti Israel agingga iti dayta a tiem- po. Nagbalin nga asawana ni Jezebel, isu nga im- madu ti agdaydayaw ken Baal iti Israel a pakai- ramanan ti ari. (1 Ar-ari 16:31-33) Ti panagdayaw ken Baal ramanenna ti ritual mainaig iti panaga- nak, prostitusion, ken uray ti panangidaton kada- giti annak. Kasta met, sinukir ni Acab ti bilin ni Jehova a mangpapatay iti dakes nga ari ti Siria a ni Ben-hadad. Nalawag a ti panagsukirna ket maiga- pu iti material a gunggona. (1 Ar-ari, kapitulo 20) Ngem ita, nakarkaron ti kinaagum, kinamaterialis- tiko, ken kinaranggas da Acab ken Jezebel. Adda nagdakkel a palasio ni Acab idiay Samaria. Adda pay palasiona idiay Jezrael, agarup 37 a kilo- Sipapakumbaba a dinutokan ni Elias ni Eliseo kas sunona metro ti kaadayona. Adda kaubasan a kaabay day- toy maikadua a pagtaenganna. Inaguman ni Acab dayta a sangkabassit a daga a kukua ti lalaki nga agnagan Nabot. Pinaayaban ni Acab ti lalaki ket intukonna a gatangen wenno sukatanna iti saba- li a kaubasan. Ngem kinuna ni Nabot: "Narigat a pagarupen iti biangko, manipud panangmatmat ni Jehova, nga itedko kenka ti pagtatawidan a sanikua dagidi ammak." (1 Ar-ari 21:3) Nasukir kadi ni Na- bot ken awan panagraemna? Adu ti nangipapan a kasta, ngem iti kinapudnona, nagtulnog laeng iti Linteg ni Jehova a di mangipalubos kadagiti Israe- lita a mangilako iti tawid a daga ti pamilia. (Leviti- co 25:23-28) Saan a kayat ni Nabot a labsingen ti Linteg ti Dios. Nabileg ti pammati daytoy a lalaki ken natured ta ammona a napeggad ti di agtung- pal ken Acab. Saan nga ikabkabilangan ni Acab ti Linteg ni Jehova. Nagawid iti balayna a "naalidunget ken na- liday" ta dina naala ti kayatna. Mabasatayo: "Na- gidda iti sopana ket pinagtalinaedna a nakabaw- ing ti rupana, ket saan a nangan." (1 Ar-ari 21:4) Idi nakita ni Jezebel ti asawana a nakamisuot a kasla nagpasugnod nga ubing, nagplano a dagus tapno maalana ti kayat ni lakayna ken tapno mapapatay ti nalinteg a pamilia. Maldaanganka la ketdi no mabasam ti maipapan iti nagdakes a gandat ni Reyna Jezebel. Ammona ti Linteg ti Dios a kasapulan ti dua a saksi a mangpa- singked iti nadagsen a pammabasol. (Deuterono- mio 19:15) Isu a nagsurat ni Jezebel iti nagan ni Acab. Bilbilinenna dagiti prominente a lallaki iti Jezrael a mangbirokda iti dua a lallaki a mangaku- sar ken Nabot kas managtabbaaw tapno madusa iti ipapatay. Nakalkaldaang ta nagballigi ti planona. Dua nga "awan kaes-eskanna a tattao" ti nangaku- sar ken Nabot. Gapuna, naubor ni Nabot agingga a natay agraman ti dua nga annakna! (1 Ar-ari 21: Mabalin a maamak ni Jezebel a maipatawid kadagiti annak ni Nabot ti kaubasan isu nga inramanna nga impapatay ida. Para iti pannakailawlawag no apay nga ipalpalubos ti Dios dagiti kas- ta a panangirurumen, kitaem ti artikulo a "Saludsod Dagiti Ag- basbasa" iti daytoy a ruar. PEBRERO 1, 2014 13
5-14; Levitico 24:16; 2 Ar-ari 9:26) Arigna tinalliku- dan ni Acab ti kinaulona idi pinalubosanna ti asa- wana a mangaramid iti kayatna a mangpapatay ka- dagiti inosente a tattao. Panunotem ti rikna ni Elias idi impakaammo kenkuana ni Jehova ti inaramid ti ari ken reyna. Makapaupay no kasla agballigi dagiti dakes a tat- tao a mangirurumen kadagiti nasingpet. (Salmo 73:3-5, 12, 13) Iti agdama, masansan a makaki- tatayo iti kinaawan hustisia. No dadduma ar-ara- miden pay ketdi dayta dagiti addaan autoridad a mangibagbaga a pannakabagi ida ti Dios. Ngem maliwliwatayo iti daytoy a salaysay ti Biblia a ma- kita amin ni Jehova ti mapaspasamak. (Hebreo 4: 13) Ania ngarud ti aramidenna kadagiti kinadakes a makitkitana? 'NASARAKANNAK, O KABUSORKO!' Imbaon ni Jehova ni Elias ken Acab. Direkta nga imbaga ti Dios: "Isu adda idiay kaubasan ni Nabot." (1 Ar-ari 21:18) Idi imbaga ni Jezebel ken Acab a kukuanan ti kaubasan, napan a dagus ket maragragsakan iti baro a sanikuana. Saanna a na- panunot a kumitkita ni Jehova. Panunotem ti rik- nana idi paspasiarenna ti kaubasan ken ar-ara- 'Nasarakannak, O kabusorko!' paapenna a pagbalinennanto dayta a napintas a hardin. Nakaragragsak ni Acab ngem bigla a naka- pungtot idi nagparang ni Elias! Kinuna ni Acab: 'Nasarakannak, O kabusorko!' - 1 Ar-ari 21:20. Ipakita ti sasao ni Acab ti dua a banag. Umuna, idi imbagana ken Elias a 'Nasarakannak,' ipakita- na a dina napanunot ti Dios. Kinapudnona, isu ket 'nasarakanen' ni Jehova. Nakita ti Dios a saan nga umiso ti panangusar ni Acab iti wayawayana nga agikeddeng. Naragsakan met ni Acab iti resulta ti dakes a plano ni Jezebel. Nakita ti Dios iti puso ni Acab a napatpateg kenkuana ti material a sanikua ngem ti kinamanangngaasi, kinahustisia, ken ki- naimbag. Maikadua, idi imbaga ni Acab ken Elias nga "O kabusorko!" ipakitana ti pananggurana iti gayyem ni Jehova a Dios. Makatulong koma pay ni Elias kenkuana a saan a mangituloy iti dakes a panggepna. Adda napateg a masursurotayo iti inaramid ni Acab. Laglagipentayo a makitkita ni Jehova a Dios ti amin a mapaspasamak. Kas naayat nga Ama, ammona no saan nga umiso ti aramidentayo, ket magagaran a makakita kadatayo nga agbalbaliw. Tapno matulongannatayo, masansan nga usaren- na dagiti matalek a gagayyemna a kas ken Elias.
Dagitoy ti mangidanon iti sasao ti Dios kada- giti padada a tattao. Anian a kinamaag no ibi- langtayo a kabusor dagiti gayyem ti Dios! - Salmo 141:5. Panunotem ti sungbat ni Elias ken Acab: "Nasa- rakanka." Ammona ti kinatao ni Acab a maysa nga agtatakaw, mammapatay, ken rebelde ken Jehova a Dios. Nakaturtured la ketdi ni Elias idi imbaga- na ti pannusa ti Dios iti dakes a tao a ni Acab! Na- kita ni Jehova ti amin a napasamak. Nagsaknapen ti kinadakes iti pamilia ni Acab ken naimpluensia- an pay dagiti umili. Isu nga imbaga ni Elias ken Acab a mangaramidto ni Jehova "iti naan-anay a panangsagad," a pukawenna dayta a dinastia. Ma- ukomto met ni Jezebel. - 1 Ar-ari 21:20-26. Saan a basta impapan ni Elias a maliklikan dagi- ti tattao ti bunga ti dakes nga inaramidda. Nalaka laeng nga ipapan a kasta ti mapasamak ita. Daytoy a salaysay ti Biblia ipalagipna kadatayo a saan la- eng a makitkita ni Jehova a Dios ti mapaspasamak no di ket iyegna ti hustisia iti naikeddeng a tiem- pona. Ipasigurado kadatayo ti Saona nga asidegen ti aldaw a pukawenna amin a kinaawan hustisia! (Salmo 37:10, 11) Ngem mabalin a maisaludsod- mo: 'Pannusa laeng kadi ti ramanen ti panangu- kom ti Dios? Nabuyogan kadi met dayta iti kina- manangngaasi?' 'NAKITAM KADI NO KASANO A NAGPAKUMBABA NI ACAB?' Mabalin a nasdaaw ni Elias iti reaksion ni Acab iti panangukom ti Dios. Kuna ti salaysay: "Ket na- aramid nga apaman a nangngeg ni Acab dagitoy a sasao, rinay-abna dagiti kawesna ket nangikabil iti tinakpil iti lasagna; ket nagayunar ket nagtultuloy a nagidda iti tinakpil ken nagna a siuupay unay." (1 Ar-ari 21:27) Agbabbabawi kadi ni Acab iti ina- ramidna? Mabalin a maikunatayo a nagbalbaliwen. Nag- pakumbaba ni Acab, banag a narigat nga arami- den ti tao a napangato ken napangas. Ngem ta- laga kadi a nagbabawi? Idiligtayo ni Manases, ti ari a dakdakes ngem ni Acab. Nagpakumbaba ni Manases idi dinusa ni Jehova, ken nagpatulong kenkuana. Saan laeng a dayta ti inaramidna, binal- baliwanna pay ti wagas ti panagbiagna. Dinadael- na dagiti idolo ken inkagumaanna ti agserbi ken Jehova. Pinaregtana pay ti umili nga agdayaw ken Jehova. (2 Cronicas 33:1-17) Kasta kadi met ti ina- ramid ni Acab? Nakalkaldaang ta saan. Nakita kadi ni Jehova ken Acab ti kasta a pa- nagliday? Kuna ni Jehova ken Elias: "Nakitam kadi no kasano nga impakumbaba ni Acab ti bagi- na maigapu kaniak? Iti rason nga impakumbaba- na ti bagina gapu kaniak, saankonto nga ipagteng ti didigra iti mismo a kaaldawanna. Iti kaalda- wan ti anakna ipagtengkonto ti didigra iti balay- na." (1 Ar-ari 21:29) Pinakawan kadi ni Jehova ni Acab? Saan. Dagiti laeng pudno nga agbabbaba- wi ti ipakitaan ti Dios iti asi. (Ezequiel 33:14-16) Ngem gapu ta adda met panagbabawi ni Acab, im- pakitaan met ni Jehova iti asi. Saan a makita ni Acab ti pannakadadael ti pamiliana. Ngem saan a nagbaliw ti panangukom ni Jehova ken Acab. Nagkonsulta ni Jehova kadagiti anghel- na no ania ti kasayaatan a pamay-an a panangalli- law ken Acab tapno mapan makigubat nga isu ti pakatayanna. Di nagbayag, naitungpal ti pannusa ni Jehova ken Acab. Natay ni Acab iti karuahena gapu iti nakaro a pannakasugatna iti gubat. Naina- yon daytoy a nakalkaldaang a salaysay: Idi nauga- san ti karuahena, sumagmamano nga aso ti nang- dildil iti dara ti ari. Iti kasta a pamay-an, natungpal ti sao ni Jehova nga indanon ni Elias ken Acab: "Iti lugar a nangdildilan dagiti aso iti dara ni Nabot, dagiti aso dildilandanto ti daram." - 1 Ar-ari 21:19; 22:19-22, 34-38. Ti nagtungpalan ni Acab ti mangipasigurado kada Elias, Eliseo, ken dadduma pay a matalek nga adipen ni Jehova a dina lipaten ti nabileg a pammati ken kinaturedda a kas ken Nabot. Kas Dios ti kinahustisia, iti mabiiten, sigurado a dusa- enna dagiti managdakdakes. No mangukom, ipa- kitana ti asi no adda pakaibatayanna. (Numeros 14:18) Makapabileg la ketdi dayta ken Elias a na- gibtur iti adu a tawen a panangituray ti dakes nga ari! Nabiktimaka kadin iti kinaawan hustisia? Ma- gagaranka kadi a makakita inton pukawen ti Dios ti kinadakes? Tuladem ngarud ti pammati ni Elias. Nagtultuloy nga inwaragawagda ken Eliseo ti men- sahe ti Dios ken inibturanda ti kinaawan husti- sia! ˇ PEBRERO 1, 2014 15
SUNGBAT DAGITI SALUDSOD MAIPAPAN ITI BIBLIA Talaga kadi a ti Biblia ket Sao ti Dios? Namnamaem a naisangsangayan ti Sao ti Dios ket kasta ti Biblia. Binilionen a kopia ti Biblia ti nayimpren- ta iti ginasut a lengguahe. Adda bileg ti sirib a linaon- na a mangpasayaat iti biag dagiti tattao. - Basaem ti 1 Tesalonica 2:13; 2 Timoteo 3:16. Ammotayo a ti Biblia ket nagtaud iti Dios agsipud ta umiso dagiti padtona maipapan iti masanguanan. Saan a kabaelan ti tao nga aramiden dayta. Alaentay a pagarigan ti libro nga Isaias. Nasarakan ti maysa a kopiana iti kueba iti asideg ti Dead Sea. Addan dayta nasurok a maysa a siglo sakbay a nayanak ni Jesus. Sigun iti dayta, saan a mapagnaedan ti siudad ti Ba- bilonia. Immuna a natungpal dayta adu a tawen kal- pasan ti ministerio ni Jesus ditoy daga. - Basaem ti Isaias 13:19, 20; 2 Pedro 1:20, 21. Kasano a naisurat ti Biblia? Naisurat ti Biblia iti nasurok a 1,600 a tawen. Adda agarup 40 a mannurat ti Biblia. Maymaysa ti tema ti insuratda ken saan nga agsisimparat. Kasano a po- sible dayta? Inwanwan ida ti Dios. - Basaem ti 2 Sa- muel 23:2. Adda dagiti gundaway a nakisarita ti Dios kadagiti mannurat iti Biblia babaen kadagiti anghel, sirmata, wenno tagtagainep. Inkabil ti Dios ti ideyana iti panu- not dagiti mannurat ken pinalubosanna ida a mangu- sar iti bukodda a sasao a mangyebkas iti mensahe ti Dios. - Basaem ti Apocalipsis 1:1; 21:3-5. AMMUEM TI SUNGBAT TI DADDUMA PAY A SALUDSOD MAIPAPAN ITI BIBLIA ONLINE n o Libre a mai-download daytoy a magasin ken dagiti napalabas a ruar p Adda online a Biblia iti agarup 50 a lengguahe m e l a s u r e J m u e s u M e a r s I e h T o t o h P k o o B e h t f o e n i r h S Ti lukot ni Isaias Para iti ad-adu pay nga impormasion, kitaem ti kapitulo 2 daytoy a libro, nga impablaak dagiti Saksi ni Jehova Mabalin nga i-download iti /ilo ANIA A Talaga TI ISURSURO TI BIBLIA? Kitaen ti wenno i-scan ti code L I - 1 0 / 2 0 4 1 p w 9 1 2 1 3 1


Umuna a Domingo Kalpasan Paskua Maikalima a leksion: Maiwaragawag ti Ministerio ni Jesus I. Panggep Kalpasan ti panagadal, ken ti di agsarday a panangipakita dagiti nagannak ken dagiti nataengan, iti pagtuladan a biag, dagiti nagatendar ket manamnama a: 1. Mangrugi a maibagada a ti Ina ni Jesus isu ti immuna a maestrana iti pammati; 2. Mangrugi a mailasinda no sino dagiti imuna a mangisuro kadakuada iti pammati; 3. Mangrugi a mangiyebkas iti panagyaman kadagiti mangisursuro iti pammati. II. Konsepto: Insursuro ni Maria ni Jesus nga agpammati iti Dios. Dagiti Kasapulan: Biblia, ladawan ni Maria a mangisursuro ken Jesus, naipadakkel a ladawan ni Maria ken Jesus nga agtintinulong, pagkantaan, chart ti laglagipen a bersikulo III. Linaon ti Panagadal A. Panglukat a Panagdayaw 1. Panangpasangbay: Kablaawan dagiti ubbing ket kitaen dagiti ubbing nga adda. 2. Isuro ti kanta "Love God" ken uliten dagiti nasursuro a kanta iti napalabas a leksion. 3. Panglukat a Kararag: "Ama, dayawendaka iti daytoy a bigat. Agyamankami ti agnanayon a pannakikaaddam kadakami. Idalannakami kas binsabinsaenmi no kasano ti panangisuro ni Maria ken Jesus maipapan iti panagpammati, agkararagkami iti nagan ni Jesus. Amen! B. Panagsagana 1.Isagana dagiti ubbing iti panagay-ayam iti "Charade". Isurat dagitoy a balikas iti papel. Agbasbasa, Agug-ugas ti pinggan, Agdengdengeg, Agwalwalis Agkarkararag, Agkankanta, Agpakpakan iti ayup, Agsalsala. 2. Kupinen ida. Ikabil iti kahon. Mangayab ti maysa nga ubing ket mangala iti papel ket aramidenna no aniat' nakasurat iti papel. Dagiti dadduma nga ubbing pugtuanda no ania ti ar- aramiden tikaeskwelaanda. 3. Panagsasarita. Saludsoden dagiti sumaganad: a. Sino ti nangisuro kenka nga agbasa? b. Sino ti nangisuro kenka nga agkararag? c. Sino ti nangisuro kenka nga agkanta? d. Sino ti nagisuro ken nga agwalis? C. Panawen ti Panagadal 1. Sawem: "Ti estoriatayo ita, maamuantayo no sino ti nangisuro ken Jesus a mangaramid kadagitoy nga trabaho. 2. Ipakita ti ladawan ket binsabinsaen kasanguanan nga basaen ti istoria. Maysa a malem agtugtugaw ni Maria iti salasda. Sinaludsod ni Maria ken Jesus, "Inugasam kadi dagitay nanganantayon?" "Wen, nanang!" insungbat ni Jesus. "Dagitay ngarud kalapatitayo, pinakanmo kadi idan?" dinamag manen ni Maria. "Wen nanang, pinakankon idan!" insungbat ni Jesus nga umis-isem.
"Nagsayaaten nakkong. Pudno a natulnog ka nga ubing, Jesus," dinayawna ti anakna. Idi kuan, inayaban ni Maria ni Jesus, "Umayka ditoy abayko annakko. Ikabesa ta manen ti naindaklan a bilin a kas inaramidda itay bigat. Agkidemda ngarud. Ket kinunada, "Denggem, O Israel, ti Apo ti Diostayo. Maymaysa ti Diostayo. Naindaklan ti nagan ken Gloria ti Dios ket ti pagarianna agnanayon ken awan patinggana." Intuloy ni Jesus nga inkabesa ti naindaklan a bilin kas sursurotenna ni nanang a nangisursuro kenkuana. D. Panangpauneg ti Adal/Panagbibinnuray a. Sinno nangisuro ken Jesus nga agkararag? (Maria) b. Ania ti masansan nga ikabesa da Jesus ken ti Inana? (ti Naindaklan a Bilin) 2. Alaen ti uppat a ladawan iti activity sheet. Diskutiren no kasano ni Jesus a nagubing. (uppat a ladawan ti adda iti activity sheet) 3. Panagbibingay. Dutokan dagiti ubbing nga diskutiren no ania ti ibagbaga ti ladawan nga ar- aramiden ni Jesus babaen kadagiti ladawan. E. Panangdiskubre ti Adal Saludsodem: "Sinno ti immuna a nangisuro ken Jesus? (Ti inana, ni Maria) Sinno nangisuro kenkuna nga agkararag, agkanta ken kadagiti istoria maipapan iti Dios? (Nagannak, Maestra ti Sunday School). Ania pay dagiti insursuroda kadakayo maipapan iti panagayat ti Dios? Sawem: Nagtultuloy a dimmakkel ni Jesus iti panagpammati gapu iti panangidalan ni Maria kenkuana. Ni Maria ti imuna a nangisuro kenkuana. Dumakkeltayo babaen iti panagayat ti Dios kas agtultuloy nga isuro ken idalandatayo dagiti nagannaktayo. Ti mangisursuro kadatayo ti Sunday School ken ti pastortayo tulongandatayo a dumakkel iti panagpammati. F. Panangyaplikar ti Naadal 1. Isuro ti Laglagipen nga Bersikulo. Para N/K: "Ti pusok idaydayawna ti Apo." (Lukas 1:46) Para YE: "Toy pusok idaydayawna ti Apo, ket agragsak toy kararuak gapu iti Dios a Mangisalakan kaniak." Lukas 1:46-47 2. Creative activity. Pa-photo copy ti activity sheet ket ibunnog kadagiti ubbing, ibaga nga kompletuenda ti ladawan sandanto kulayan. 3. Panagbibinnuray: Kalpasan nga makulayan, dagiti agad-adal ideklarada, "Ni Maria ti imuna a nangisuro ken Jesus." Maibaga iti tunggal maysa nga inda mangibingay no ania dagiti insursuro ni Maria ken Jesus kasla koma: "Insuro ni Maria ni Jesus nga agkararag. Insuro ni Maria ni Jesus nga agkankanta ti pagdayaw iti Dios." 2. Creative activity: Kitaen dagiti ubbing dagiti nadumaduma a parte ti ladawan a makita iti activity sheet. Kartibenda dagiti nadumaduma a parte sada ipigket a mangipakita ti Ina ken Anak. Ibaga nga arkusanda wenno kulayanda ti inaramidda. 3. Aggigidan dagiti ubbing nga mangibaga, "Agyamanak ti pannagtulongmo kaniak a dumakkel nga addaan panagayat iti Dios." G. Pangrikep a Panagdayaw 1. Ikabesa dagiti ubbing ti Laglagipen a Bersikulo. 2. Panagdaton: Palagipan dagiti ubbing nga ipaayda ti sagsagutda a siraragsak. 3. Pangrikep a Kanta: "Many, Many Years Ago" and "When Jesus Was a Baby Boy"
4. Pangrikep a Kararag: Apo Dios, agyamankami ti panangipalubosmo nga maamoanmi a ni Jesus ket nagbalin met a kas kadakami - a makasapul ti pannakataripato ken panangidalan ni Maria nga Inana. Agyamankami kadagiti mangisursuro kadakami iti pammati - dagiti nagannakmi, ti Sunday School teachermi, ken ti Pastormi, Daytoy ti kararagmi iti nagan ni Jesus. Amen! Middle and Older Elementary Levels I. Panggep Kalpasan ti panagadal, dagiti nagatendar ket manamnama a: 1. Maibagada a ni Maria ti immuna nga nangisursuro ken Jesus iti panagpammati; 2. Maammoanda ken maappresiarda dagiti immuna nga nangisursuro kadakuada iti nakristianuan a pammati; ken 3. Maipakitada ken maibingayda ti pammati kadagiti kakabsatda, gagayemda ken dagiti kaeskwelaanda. II. Konsepto:Insursuro ni Maria ni Jesus nga agpammati iti Dios Dagiti Kasapulan: Biblia, pagkantaaan, III. Linaon ti Panagadal A. Panglukat a Panagdayaw 1. Panangpasangbay: Kablaawan dagiti ubbing nga agsasangpet. 2. Isuro ti kanta "Love God" ket uliten dagiti kanta nga kankantaen kada Domingo. 3. Panglukat a Kararag: "Apo, itag-aymi ti naganmo ita a bigat. Agyamankami ti pannakiaddam kadakami. Tulongannakami kas binsabinsaen ti mangisuro kadakami no kasano nga insuro ni Maria ni Jesus nga agpammati. Iti nagan ni Jesus agkararagkami, Amen! B. Panagsagana 1. Ibaga kadagiti ubbing a manglagipda ti dua nga trabaho iti balay nga kadakuada maragragsakanda un-unay a mangar-aramid ken ti rason no apay nga daytoy ti pinilida. Ibingayda dayta a kapadasan ken ragsak iti kaabayda ti tugaw. 2. Saludsoden dagiti sumaganad: a. Sinno ti nangisuro kenka kadaytoy a trabaho ti balay? b. Mamin-anum nga ar-aramidem daytoy a trabaho ti balay? k. Ania ti mariknam iti kanayon a panangaramidmo daytoy nga trabaho ti balay? 3. Sinno ti ipagarupmo a nangisuro ken Jesus nga aramidenna dagiti trabaho ti balay? Ammuentay man iti istoriatayo ita a bigat. C. Learning Time C. Panawen ti Innadal 1. Ibagam: "Maammuantayo iti istoria ita a bigat no sino dagiti kangrunaan a tattao nga agtratrabaho iti trabaho iti balay" Maysa a malem agtugtugaw ni Maria iti salasda, sinaludsod ni Maria ken Jesus, "Inugasam kadi dagitay nanganantayon?" "Wen, nanang!" insungbat ni Jesus. "Dagitay ngarud kalapatitayo, pinakan mo kadi idan?" dinamag manen ni Maria.
"Wen nanang, pinakankon idan!" insungbat ni Jesus nga umis-isem. "Nagsayaaten nakkong. Pudno a natulnog ka nga ubing, Jesus," dinayaw ti anakna. Idi kuan, inayaban ni Maria ni Jesus, "Umayka ditoy abayko annakko. Ikabesa ta manen ti naindaklan a bilin a kas inaramidda itay bigat. Agkidemda ngarud. Ket kinunada, "Denggem, O Israel, ti Apo ti Diostayo. Maymaysa ti Diostayo. Naindaklan ti nagan ken Gloria ti Dios ket ti pagarianna agnanayon ken awan patinggana." Intuloy ni Jesus nga inkabesa ti naindaklan a bilin kas sursurotenna ni nanang a nangisursuro kenkuana. "Laglagipem annakko, no agkararagtayo daytoy ti wagas nga makisarsaritatayo iti Dios. Ditay agtagtagari ta dengdenggenatayo ti Dios, kas koma agsasaoak dengdengennak." Inlawlawag ni Maria. Kasanguanan a nagkararag da Jesus iti Naindaklan a Bilin, timmakderda, nagnada iti tallo agpasango ken tallo nga agpalikod. Nagtakderda nga nagkararag, nagdawatda ken nagyamanda iti Apo iti adu nga ayat nga inpapaay ti Apo kadakuada. Nakaragragsak ni Jesus a nangar-aramid dagiti insursuro ni Maria nga inana. Nagkankanatada kadagiti Salmos a pagdaydayaw iti Apo. Linaglagipna dagiti amin nga insursuro ti inana kenkuana. Idi kuan agdungsan ni Jesus iti saklot ni Maria. "Maturogkan annakko. Nalpas manen ti maysa nga aldaw." Inyarasaas ni Maria. D. Panangpauneg ti Adal/Panagbibinnuray Ilawlawag ti istoria ket saludsoden dagiti sumaganad. 1. Saludsoden dagiti sumaganad: a. Sinno nangisuro ni Jesus nga agkararag? (Maria) b.Ania ti ikabkabesada Jesus ken Maria? (Ti Naindaklan a Bilin) k. Ania pay dagiti banag nga insursuro ni Maria maipanggep iti Dios? d. Ania pay dagiti insursuro ni Maria ken Jesus a kararag? (ti Kararag Shemoneh Esrei) e. Ania ti aramindenda Maria ken Jesus sakbayda nga agkararag? (Tumakderda, magnada tallo agpasango ken tallo agpalikod) f. Ania ti ar-aramidem no agkararagka? (Agkidem ken pagtakkubem ti dakulapmo) 2. Ipresentar dagiti ladawan nga mangipakpakita no ania ti ar-aramiden ni Jesus. Damagen kadagiti ubbing no ania dayta ken ikomperada kadagiti ar-aramidenda iti agdama. (uppat a ladawan iti activity sheet. 3.Panagbibingay. Saggaysa dagiti ubbing nga mangibingay kadagiti kapanpanunotanda? (Ni Jesus nagbalin met a kas kadatayo, dimngeg ken nagtulnog kadagiti nagannakna) E. Panangdiskubre ti Adal Saludsodem: "Sino nangisuro ken Jesus nga agpammati? Sinno nagisuro kenka nga agkararag ken mangayat iti Dios? Ania pay dagiti insursuroda a wagas ti panagayat iti Dios? F. Panangyaplikar iti Naadal 1. Isuro kadagiti ubbing ti Laglagipen a Bersikulo: Kinuna ni Maria; "Toy pusok idaydayawna ti Apo, ket agragsak toy kararuak gapu iti Dios a Mangisalakan kaniak. Ta nalagipnak, siak a nanumo nga adipenna, ket manipud ita, awagandakto a nagasat dagiti amin a tattao. 2. Gudwaen ti grupo. Diskutirenda no ania a parte ti leksion ti magusgustuanda unay. Ibaga nga idramada ti sungbatda iti klase. 3. Creative activity. Agaramid dagiti ubbing ti card a pagnagyaman. about the Christian faith.
Para ME. Agaramid dagiti ubbing ti card a panagyaman kadagiti tattao nga mangisursuro kadakuada nga agpammati. Para OE: Agaramid dagiti ubbing ti card a pagyaman kadagiti tattao iti pagadalan ken simbaan isu a nangisursuro kadakuada nga agpammati. G. Pangrikep nga Aramid 1. Ibaga kadagiti ubbing nga ikabesada ti laglagipen a bersikulo. 2. Panangpasingked ti naadal: Kaslaak ken Jesus idi ubing.Dagiti nagannak kaniak ti nangisuro kaniak nga agpammati. Agyamanak kadakuada ti panangisuroda kaniak. 3. Panagdaton 4. Pangrikep a Kanta: "What Child Is This" (Hymnal of a Faith Journey # 138) 5.Pangrikep a Kararag:Apo Dios agyamanak kadagiti tattao a nangisuro kaniak nga agpammati. Iti nagan ni Jesus nga annakmo. Amen!
Youth Level I. Panggep Kalpasan ti panagadal, dagiti nagatendar ket manamnama a: 1.mailadawanda ti pagtaktakderanda Hannah ken Maria maipapan iti lubong babaen iti kantada; 2.maammoanda ti importansia ti inaramid ni Maria kas immuna a nangisuro ken Jesus nga agpammati; 3. maamoan ken maappresiarda dagiti mangisursuro iti kapilia maipapan iti Nakristianuan a pammati ken; 4. makaaramid ti kari a tumulong ken makipagpartisipar iti ministerio ti panangisuro ti kapilia II. Konsepto: Ni Jesus ket ingamerna iti kinataona ti ugali ken pannirigan ni Inana iti lubong. Dagiti Kasapulan: Biblia, himno, III. Linaon/Wagas ti Panagadal A. Panglukat a panagdaydayaw 1. Panangbasangbay/Panagsasangpet. 2. Panglukat a Kanta: umuna a dua nga paraupo ti "What Child Is This" (Hymnal of a Faith Journey #138) 3. Panglukat a Kararag: Apo Dios, idaydayawmi ti Nasantuan a Naganmo. Ipakaawatmo kadakami ti kararag ken kanta ni Hannah ken Maria. Agkararagkami iti nagan ni Jesus. Amen! B. Panagsagana 1. Agay-ayam dagiti agtutubo iti "Sapulem ti Sapatosmo". Amin dagiti agad-adal ikabilda ti sapatosda iti tengga. Saggaysaen met ida nga abbongan ti matada ket birukenda ti sapatosna. Ti panangbirok iti sapatos, ipukkaw ti klase ti aramidenna tapno masapulanna ti sapatosna. 2. Saludsoden dagiti sumaganad: a. Kasanom a nabirukan ti sapatosmo? b. Ania dakkel nga adalyo iti inay-ayamyo? Apay? 3. Sawem: "Ti dumngeg ti patigmaanan ket importante la unay tapno ammom ti aramidem ken nasayaat ti bunga ti aniaman nga aramidem. Kasanguanan nga inrugi ni Jesus ti ministeriona, kas maysa nga ubing dinengdengegna ni Maria nga Inana. Ni Maria ti nagbalin nga mestrana iti kinaubingna. Kaaduan a dagiti nagannak ti umuna a mangisuro kadagiti annakda. Saan laeng nga kinasayaat a galad ken ugali ti isursuroda no di ket iyam-ammoda ni Jesus kadatayo ken itugotdatayo a mapan iti uneg ti kapilia. C. Panawen ti Panagadal 1. Sawem: "Basaentayo ti kanta dagitoy dua a Nanang ket maamuantayo no kasano nga inakseptarda ti akemda nga mangpatanur ti annakda. Madamdama, diskutirentayo no ania ti pannairiganda iti lubong." 2. Grupoen ti klase ti dua. Naganan ti maysa nga grupo ti Hanna ken Maria ti maikadua a grupo. Ited kadakuada ti activity sheet. Grupo ni Hannah. Ti umuna a grupo basaenda ti kanta ni Hanna iti 2 Samuel 2:1-8. Kalpasan a mabasada ti Biblia, mangkita ti sabali a bersion ti Biblia, sakarenda sadanto ikompera... Grupo ni Maria: Basaen ti maikadua a grupo ti kanta ni Maria iti Lukas 1:46-55. Kalpasan ti pannakabasa, isuratda iti bukodda nga pannakaawat. D. Panangpauneg ti Adal/Panagbibinuray
Saludsoden dagiti sumaganad: 1. Ania ti pannirigan ni Hanna maipanggep iti lubong? (kitaen iti pannakailawlawag ti teksto ken tarabay) 2. Ania ti pannirigan ni Maria maipanggep iti lubong? (kitaen iti pannakailawlawag ti teksto ken tarabay) 3. Ania ti pagpadaan dagitoy a kanta maipapan iti Dios? (Kitaen iti pannakailawlawag ti teksto ken tarabay) 4. Ammo ni Maria a naindaklan ti Dios, ania ti panagkunam a wagas ti panangisurona ken Jesus tapno maaddaan iti panagpammati iti Dios? 5. Iti agdama a panagbiagtayo, kasano nga nasursurotayo ti agpammati? E. Panangdiskubre ti Adal Saludsodem: "Kadagupan amin nga nangisursuro kenka nga agpammati, sino kadakuada ti appresiarem la unay? Apay? F. Panangyaplikar ti Adal Ilawlawag dagiti sumaganad a bersikulo: 1. Inkararag ni Hanna: "Pinnuno ti Apo toy pusok ti rag-o; gapu iti inaramidna, anian a ragsakko. Katawaak dagiti kabusorko; wen, maragsakannak ta tinulonganak ti Dios! (I Samuel 2:1) 2. Kinuna ni Maria; "Toy pusok idaydayawna ti Apo, ket agragsak toy kararuak gapu iti Dios a Mangisalakan kaniak. Ta nalagipnak, siak a nanumo nga adipenna, ket manipud ita, awagandakto a nagasat dagiti amin a tattao. (Lukas 1:46-48) 3. Mangaramid iti tunggal maysa ti resolusion wenno sapata no kasano nga mainspiraran dagiti dadduma a tumulong iti ministerio ti panangisuro iti Iglesia. G. Pangrikep a Panagdayaw 1. Panagidaton 2. Pangrikep a kanta: maudi a dua a paraupo "What Child Is This" (Hymnal of a Faith Journey # 138) 3. Pangrikep a Kararag: Apo Dios. Agyamankami iti gundawaymi a mangammo no kasano a da Hanna ken Maria nakitada ti kinaindaklan mo ditoy lubong. Iti nagan ni Jesus, agkararagkami ... Amen.
Adult Level I. Panggep Kalpasan daytoy a panagadal, dagiti nagadal manamnama a: 1. maibagada ti pinakaimportante a paset ti pammati da Hanna ken Maria kas nailanad iti kanta: 2. mapaggidiatda ti pagtaktakderanda Hanna ken Maria maipanggep iti lubong; 3. madeskribirda no ania dagiti naawatan unay ni Jesus manipud kadagiti panursuro ti inana; 4. makailistada kadagiti panrsuro ti nakristianuan a pammati a mairelasion iti panagdur-as dagiti kababalin isu nga ipakita ti kanta da Hanna ken Maria; 5. mailiniada ti pammatida kadagiti Nakristianuan a panursuro. II. Konsepto: Ni Jesus ket ingamerna iti kinataona ti ugali ken pannirigan ni Inana iti lubong. Dagiti Kasapulan: Biblia, himno, lapis III. Linaon Ti Panagadal A. Panglukat a Panagdayaw 1. Panangbasangbay/panagsasangpet. 2. Panglukat a Kanta. 3. Panglukat a Kararag: Apo Dios, idaydayawmi ti Nasantuan a Naganmo. Ipakaawatmom kadi kadakami ti kaipapanan ti kararag ken kanta ni Hannah ken Maria. Agkararagkami iti nagan ni Jesus. Amen! B. Panagsagana 1. Pugtuan wenno patangan dagiti agad-adal no sinno kadagiti tattao iti Biblia ti agkankanta. Iparisda ti Nagan iti kanta a kinantada babaen iti panangisilpo ti kulom A ken kolum B. (Mabalin mo met nga aramiden nga ay-ayam) Kolum A 1. Moses (b) 2. David (d) 3. Miriam (c) 4. Angels (a) Kulom B a. Inkantana ti anunsiyo a pannakayanak ti Mesias. b. Inkantana ti panagdayawna iti Dios gapu iti panangisalakan ti Dios kadagiti Israelita manipud kadagiti kabusor. c. indalanna dagiti tattao nga agkanta ken agsala gapu ta naimatanganda ti wayawaya dagiti tattao. d. Inkantana ti dayaw ken kinaindaklan ti Dios 2. Saludsodem: "Ania ti panagkunam apay nga dagiti dadduma tattao iti Nasantuan a Surat ket iyebkasda tu mensaheda babaen iti panagkanta? 3. Sawem: "Ita kitaentay man dagiti dua a kanta a kinanda dagiti dua a Nanang. Ania ngata dagiti mensaheda maipanggep iti panagpammmati?" C. Panawen ti Panagadal 1. Gudwaen ti klase. Naganan ti umuna a grupo ti Hanna ken ti maikadua Maria. Ikkan ida ti activity sheet.
2. Ti grupo ti Hanna ipabasa ti "Kanta ni Hanna" iti I Samuel 2:1-8. Kalpasan ti panangbasada iti bersikulo, sungbatanda dagiti sumaganad a salsaludsod: a. Kasano ti panangiladawanmo ti pammati ni Hanna kas naipannayag iti kanta? (Dinaydayaw ni Maria ti Dios gapu iti kinaindaklanna) Kasano ti panangyebkasna ti panagdayawna iti Apo? b. Ana a bersikulo ti mangibagbaga ti panniriganna ni Hanna iti lubong. Vv.2-10: Nasantuan ti Dios, ammona amin, kangatuan, naayat, naasi ken managparabur) 3. Ibaga iti Grupo ni Maria a basaenda ti Kanta ni Maria iti Lucas 1:46-55. Kalpasan ti panangbasada, sungbatan dagiti sumaganad: a. Kasano nga naipannayag ti pammati ni Maria iti kantana? (vv. 46-48: nakita ti Dios ti kinanumo no Maria) Kasano ti panangdayawda iti Apo? b. Ania dagiti pagtaktakderan ni Maria maipapan iti Lubong? (vv.49-55: Nasantuan ti Dios, manangngaasi, naindaklan, kangatuan ken mapagtalkan) 4.. Ikkan ida ti tallo a minutos nga mangibingay no ania dagiti sungbatda manipud kadagiti salsaludsod iti ngato. D. Panangpauneg ti Adal/Panagbibinnuray 1. Ilawlawag ti pakasaritaan ti konteksto dagiti kanta iti pannagpauneg ti leksion. Kitaen ti pannakailawlawag ti teksto ken tarabay kadagiti mangisursuro. 2. Saludsoden dagiti sumaganad: a.Ikompera ti pannirigan ni Hanna ken Maria maipanggep iti lubong. Agdumada kadi wenno agpadada? Kasano ti panagdumada? Kasano ti panagpadada? b. Iti kinaubing ni Jesus, inladawan ti kanta ti akem ni Maria. Basaen ti Lukas 4:18-19. k. Iladawan no ania dagiti panursuro ni Maria a naigamer iti biag ni Jesus. E. Panangdiskubre ti Adal Saludsodem: Kasano nga impapuso ni Jesus ti pannirigan ni Maria maipapan ti lubong? Ania dagiti dadduma a panursuro ti nakristianuan a pammati a mairelasion iti panagrang-ay dagiti kagagalad kas naipannayag iti Kanta ni Anna ken Maria? F. Pannagyaplikar ti Adal Iyebkas ti pannakimaymaysa iti daytoy nga kinapudno: Saan laeng nga inyanak ni Maria ti Messias no di ket di pinatanurna, indalanna, ket insurona tapno maipatungpal ti ministerio ni Jesus ditoy rabaw ti daga. G. Pangrikep a Panagdayaw 1. Panagdaton 2. Pangrikep a kanta:last two stanzas of the song "What Child Is This" (Hymnal of a Faith Journey # 138) 3.Pangrikep a Kararag: Apo Dios, agyamankami ti panangipalubosmo kadakami tapno maammuanmi no kasano nga pinatanur ni Maria ni Jesus, tapno maisagana ti biagna para iti ministerio ti panangisalakanna iti lubong. Idalannakami nga mangawat no kasano nga inpangpangruna ni Jesus ti ministeriona ken no ania met ti panggepna iti biagmi. Iti nagan ni Jesus dawatenmi amin dagitoy, Amen!


Pammalubos iti Panagsukimat ti HIPAA IRB# University of California, San Francisco (UCSF Health) Pammalubos nga Usaren ti Personal nga Impormasion ti Salun-at para iti Panagsukimat Paulo ti Panagadal (wenno Numero ti Pammalubos ti IRB nu mabalin a malabsing ti paulo ti panagadal ti kinapribado ti Kasali): Nagan ti Kangrunaan nga Imbestigador: Isponsor/Mangpondo nga Ahensia (nu napondoan): A. Ania ti panggep daytoy a porma? Salakniban dagiti linteg ti estado ken pederal iti kinapribado ti pannakausar ken pannakaibingay ti impormasion ti salun-atmo. Kadagitoy a linteg, saan a maibingay ti University of California wenno ti tagaipaaymo iti taripato iti salun-at ti impormasion ti salun-atmo para kadagiti panggep a panagsukimat malaksid nu itedmo ti pammalubosmo. Maibingay ti impormasionmo iti grupo ti agsukimat a kaibilangan dagiti agsuksukimat, dagiti tattao nga agtartrabaho iti Unibersidad wenno ti isponsor a mangaramid iti panagsukimat ken dagiti tattao nga addaan iti karbengan a mangwanawan iti panagsukimat. Nu agdesisionka nga itedmo ti pammalubosmo ken sumalika iti panagadal, nasken a pirmaam daytoy a porma kasta met ti Porma ti Pammalubos. Iladawan daytoy a porma dagiti nadumaduma a wagas a mabalin nga ibingay ti UCSF Health ti impormasionmo kadagiti agsuksukimat, grupo ti agsukimat, isponsor ken tattao nga addaan responsibilidad nga agwanawan. Usaren ken salakniban ti grupo ti agsukimat ti impormasionmo kas nailadawan iti nakaragpin a Porma ti Pammalubos. Ngem, nu naibingayen ti UCSF Health ti impormasion ti salun-atmo mabalin a saanen a masalakniban dagiti linteg iti kinapribado ken mabalin a maibingay daytoy kadagiti dadduma. Nu addaanka kadagiti saludsod, agdamagka iti miembro ti grupo ti agsukimat. Pammalubos iti Panagsukimat ti UC HIPAA 2014 2016 a Bersion ti UC Health Panid 1 ti 5
Pammalubos iti Panagsukimat ti HIPAA B. Ania a Personal nga Impormasion ti Salun-at ti Maibingay? Nu itedmo ti pammalubosmo ken pirmaam daytoy a porma, palpalubusam ti UCSF Health nga ibingayna dagiti sumaganad a medikal a rekord a naglaon iti Personal nga Impormasion ti Salun-atmo. Ti Personal nga Impormasion ti Salun-atmo ket kaibilangan iti impormasion ti salun-at kadagiti medikal a rekordmo, dagiti pinansial a rekord ken dadduma pay nga impormasion a makaipalgak iti kinasiasinom. ☐Entero a Medikal a Rekord ☐Ambulatory a Klinika ☐Dagiti Palagip iti Panagprogreso ☐Dagiti Dadduma Pay a Report ☐Dagiti Padamag iti Lab ken Patolohia ☐Dagiti Dental a Rekord ☐Dagiti Padamag iti Operasion ☐Kabuklan ti Pannaka- ☐Emerhensia a Dept. Dagiti Rekord ☐Dagiti pinansial a rekord ☐Dagiti Padamag iti Imaging ☐Pakasaritaan ken Pisikal nga iti Eksaminasion ☐Dadduma pay (iladawan): discharge ☐Konsultasion Eksaminasion ☐Dagiti Sikolohikal nga ___________________ Eksaminasion C. Masapul kadi nga itedko ti pammalubosko para kadagiti partikular a pakausaran? Wen. ☐ Agkolekta pay ti grupo ti agsukimat iti impormasion manipud iti medikal a rekordmo a namarkaan iti check box. Maibingay laeng dagiti sumaganad nga impormasion nu itedmo ti partikular a pammalubosmo babaen iti panangikabil iti inisialmo iti (kadagiti) linia. ☐ Umanamongak a maibingay ti impormasion a mainaig iti panagabuso iti agas ken alkohol, diagnosis wenno panagagas. _________(inisial) ☐ Umanamongak a maibingay ti impormasion iti eksaminasion para iti HIV/AIDS.________ (inisial) ☐ Umanamongak a maibingay ti impormasion iti eksaminasion para iti henetiko.________ (inisial) ☐ Umanamongak a maibingay ti impormasion a mainaig iti diagnosis wenno panagagas iti salun-at ti panunot. _________(inisial) Pammalubos iti Panagsukimat ti UC HIPAA 2014 2016 a Bersion ti UCSF Health Panid 2 ti 5
Pammalubos iti Panagsukimat ti HIPAA D. Asinno ti mangipalgak ken/wenno umawat iti Personal nga Impormasion ti Salun-atko? Ti Personal nga Impormasion ti Salun-atmo ket mabalin a maibingay kadagitoy a tattao para kadagiti sumaganad a panggep: 1. Iti grupo ti agsukimat para iti panagsukimat a nailadawan iti nakaragpin a Porma ti Pammalubos; 2. Kadagiti dadduma iti UC nga addaan karbengan a mangwanawan iti panagsukimat 3. Kadagiti dadduma a kalikaguman ti linteg a mangtingiting iti kalidad ken kinatalged ti panagsukimat, kairamanan ti: Dagiti ahensia ti gobierno ti U.S., kas iti Food and Drug Administration wenno ti Opisina ti Human Research Protections, ti isponsor ti panagsukimat wenno dagiti pannakabagi ti isponsor karaman ngem saan a limitado iti organisasion ti kontrata a panagsukimat (contract research organization, CRO), wenno dagiti ahensia ti gobierno dagiti dadduma a nasion. E. Kasano a maibingay ti Personal nga Impormasion ti Salun-atko para iti panagsukimat? Nu umanamongka a sumali iti daytoy a panagadal, mabalin nga ibingay ti grupo ti agsukimat ti Personal nga Impormasion ti Salun-atmo kadagiti sumaganad a wagas: 1. Tapno maisayangkat ti panagsukimat 2. Ibingay daytoy kadagiti agsuksukimat idiay U.S. wenno dadduma a nasion; 3. Usaren daytoy tapno mapasayaat ti disenio dagiti panagadal iti masakbayan; 4. Ibingay daytoy kadagiti kasosio iti negosio ti isponsor; wenno 5. Agidatag kadagiti aplikasion iti U.S. wenno kadagiti ahensia ti gobierno ti sabali a nasion tapno makaala iti pammalubos para iti baro nga agas wenno kadagiti produkto iti taripato ti salun-at. F. Masapul kadi a pirmaak daytoy a dokumento? Saan, saanmo a masapul a pirmaan daytoy a dokumento. Maawatmo ti isu met laeng a klinikal a taripato nu saanmo a pirmaan daytoy a dokumento. Nupay kasta, nu saanmo a pirmaan ti dokumento, saanmo a mabalin ti makisali iti daytoy a panagsukimat a panagadal. G. Opsional nga aktibidad ti panagsukimat ☐ Awan dagiti opsional nga aktibidad ti panagsukimat. ☐ Ti panagsukimat a an-anamongak a salian ket addaan iti kanayonan nga opsional nga aktibidad iti panagsukimat kas iti panangaramid iti database, repositorio iti tisiu wenno dadduma pay nga aktibidad, kas iti naipalawag kaniak iti proseso ti nainsiriban a pammalubos, maawatak a mabalinko a pilien ti umanamong wenno saan nga umanamong a maibingay ti impormasionko para kadagitoy nga aktibidad. Umanamongak nga ipalubos a maipalgak ti impormasionko para kadagiti kanayonan nga aktibidad ti panagsukimat a naipalawag iti proseso ti nainsiriban a Pammalubos iti Panagsukimat ti UC HIPAA 2014 2016 a Bersion ti UCSF Health Panid 3 ti 5
Pammalubos iti Panagsukimat ti HIPAA H. Agpaso kadi ti pammalubosko? Daytoy a pammalubos nga ibingay ti Personal nga Impormasion ti Salun-atmo ket agpaso inton agleppas ti panagsukimat ken inton malpas dagiti amin a kasapulan a panagwanawan. I. Mabalinko kadi nga ibabawi ti pammalubosko? Mabalinmo nga ibabawi ti pammalubosmo iti aniaman a kanito. Mabalinmo nga aramiden daytoy iti dua a wagas. Mabalinmo ti agsurat iti tagasukimat wenno mabalinmo ti agkiddaw iti maysa a miembro ti grupo ti agsukimat nga ikkannaka iti porma a suratam tapno ibabawim ti pammalubosmo. Nu ibabawim ti pammalubosmo, mabalin a saankan a kasali iti panagsukimat a panagadal. Mabalinmo ti agsaludsod iti maysa a miembro ti grupo ti agsukimat nu makaapekto iti medikal a taripato ti panangibabawi iti pammalubos. Nu ibabawim, mabalin nga agtultuloy a mausar ti impormasion a maipapan kenka a naalan ken naipalgaken para kadagiti limitado a panggep. Maysa pay, nu kalikaguman ti linteg, mabalin nga agtultuloy a kitaen ti isponsor ken dagiti ahensia ti gobierno dagiti medikal a rekordmo tapno matingitingda ti kalidad wenno kinatalged ti panagadal. J. Pirma Kasali Nu umanamongka iti pannakausar ken pannakaibingay ti Personal nga Impormasion ti Salun-atmo, maidawat nga iyimprentam ti naganmo ken agpirmaka dita baba. Maikkanka iti napirmaan a kopia daytoy a porma. Nagan ti Kasali (iyimprenta)--kasapulan Pirma ti Kasali Petsa Pammalubos iti Panagsukimat ti UC HIPAA 2014 2016 a Bersion ti UCSF Health Panid 4 ti 5
Pammalubos iti Panagsukimat ti HIPAA Nagannak wenno Legal nga Awtorisado a Pannakabagi Nu umanamongka iti pannakausar ken pannakaibingay ti Personal nga Impormasion ti Salun-at ti nanaganan dita ngato, maidawat nga iyimprentam ti naganmo ken agpirmaka dita baba. Nagan ti Nagannak wenno Legal nga Awtorisado a Pannakabagi (iprint) Relasion iti Kasali Pirma ti Nagannak wenno Legal nga Awtorisado a Pannakabagi Petsa Saksi Nu maibasa daytoy a porma iti kasali gapu ta saanna a mabasa ti porma, masapul nga adda saksi ken masapul nga iyimprentana ti naganna ken agpirma ditoy: Nagan ti Saksi (iyimprenta) Pirma ti Saksi Petsa Pammalubos iti Panagsukimat ti UC HIPAA 2014 2016 a Bersion ti UCSF Health Panid 5 ti 5


Ilokano - Masakit Sursurat - Healing Scriptures Exodo 15:26 Kinunana kadakuada, "No ipangagyo a sipupudno ti ibagak, ni Yahweh a Diosyo, ket aramidenyo ti ibilangko a nalinteg, saankayto a dusaen iti uray ania a sakit nga impalak-amko kadagiti Egipcio. Siak ni Yahweh a mamaimbag kadakayo." Deuteronomio 7:15 Ilisinakayto ti Apo iti amin a sakit. Dinanto yeg kadakayo ti uray ania kadagiti nakabutbuteng a sakit a kas iti linak-amyo idiay Egipto ngem idissuornanto ida amin kadagiti kabusoryo. Salmo 107:20 Pinaimbagna ida babaen iti panagbilinna, ket inispalna ida iti pakadadaelanda. Salmo 146:8 luktanna ti mata dagiti bulsek. Itan-okna dagiti mailupitlupit; ay- ayatenna dagiti nalinteg a tattaona. Isaias 35:5 Makakitanton dagiti bulsek, ket makangngegton dagiti tuleng. Isaias 53:5 Ngem nasugat gapu kadagiti basbasoltayo, nasaplit gapu kadagiti dakes nga aramidtayo. Nawayawayaantayo gapu iti dusa a sinagabana, naagasantayo gapu iti pannakasapsaplitna. Isaias 58:8 "No aramidenyo daytoy, kaslanto init iti bigbigat ti paraburko a mangraniag kadakayo, ket mabiitto a maimbagan dagiti sugatyo. Kanayonto nga addaak kadakayo tapno isalakankayo. Ti kaaddak ti mangsalaknibto kadakayo iti sadinoman nga ayanyo. Jeremias 30:17 Paimbagenkayto manen, paimbagekto dagiti sugatyo, uray kuna dagiti kabusoryo, 'Nabaybay-anen ti Sion, awanen ti mangikankano kenkuana.' Siak, ni Yahweh, ti nagsao iti daytoy." Jeremias 33:6 Ngem agasakto daytoy a siudad ken dagiti tattaona ket nasalun-atdanto manen. Iparangarangkonto kadakuada ti nabuslon a kappia ken kinatalged. Malakias 4:2 Ngem kadakayo nga agtungpal kaniak, kaslanto init a lumgak ti pannakabalinko a mangisalakan ken mangyeg iti pannakapaimbag. Rumuarkayto a siraragsak a kas kadagiti urbon ti baka a naipupok. Mateo 4:23,24 Sinurso ni Jesus ti amin a paset ti Galilea. Nangisursuro iti uneg dagiti sinagogada. Inkaskasabana ti Naimbag a Damag maipapan iti Pagarian. Nangag-agas kadagiti nadumaduma a saksakit ken sagsagabaen dagiti tattao. 24 Nagdinamag ni Jesus iti entero a daga ti Siria. Impan dagiti tattao kenkuana dagiti addaan iti nadumaduma a saksakit ken an- annayen: dagiti linuganan dagiti demonio, dagiti agkiskissiw, ken dagiti paralitiko. Pinaimbag amin ida ni Jesus. Mateo 8:16,17 Idi dumteng ti rabii, inyeg dagiti tattao ken ni Jesus dagiti adu a linuganan dagiti demonio. Babaen iti balikas, pinaksiat ni Jesus dagiti dakes nga espiritu ket pinaimbagna amin a masakit. 17 Inaramidna dagitoy
tapno matungpal ti sinao ni profeta Isaias: "Isu a mismo ti nangikkat kadagiti sagubanittayo ken nangibaklay kadagiti sakittayo." Mateo 9:35 Sinursor ni Jesus dagiti amin nga il-ili ken barbarrio. Nangisuro kadagiti sinagogada, inkasabana ti Naimbag a Damag maipapan iti Pagarian ken pinaimbagna dagiti tattao kadagiti amin a kita ti sakit ken sagabaen. Mateo 10:1 Inayaban ni Jesus dagiti sangapulo ket dua nga adalanna. Inikkanna ida iti pannakabalin a mangpaksiat kadagiti dakes nga espiritu, ken mangpaimbag kadagiti agsagsagaba iti amin a kita ti sakit ken an- annayen. (Marcos 3:14,15) Mateo 10:8 Paimbagenyo dagiti masakit, pagungarenyo dagiti natay, agasanyo dagiti agkukutel ken paksiatenyo dagiti demonio. Awan imbayadyo iti inawatyo. Ngarud, diyo pabayadan ti ipaayyo. Mateo 11:5 makakita dagiti bulsek, makapagna dagiti pilay, mapaimbag dagiti agkukutel, makangngeg dagiti tuleng, mapagungar dagiti natay, ket maikaskasaba ti Naimbag a Damag kadagiti napanglaw. Mateo 12:15 Idi naammoan ni Jesus ti gandat dagiti Fariseo, pimmanaw sadiay. Simmurot kenkuana dagiti adu a tattao. Inagasanna amin dagiti masakit. Mateo 15:30 Adu a tattao ti napan kenkuana. Nangikuyogda kadagiti pilay, bulsek, lugpi, umel ken adu pay a masakit sada impan iti sangoananna, ket pinaimbagna ida. Mateo 17:20 "Gapu ta bassit ti pammatiyo," insungbat ni Jesus. "Laglagipenyo a no adda pammatiyo a kas iti kadakkel ti bukel ti mostasa, mabalinyo a kunaen iti daytoy a bantay, 'Umaliska ket inka sadiay,' ket umalis. Mabalinyo nga aramiden ti uray ania!" Marcos 1:34 Pinaimbag ni Jesus dagiti adu nga agsagsagaba iti nadumaduma a kita ti sakit. Pinaksiatna ti adu a demonio. Ngem dina pinalubosan nga agsao dagiti demonio ta ammoda ti kinasiasinona. Marcos 3:10 Ta adu ti inagasanna ket agdidinnuron amin dagiti masakit nga umasideg a sumagid kenkuana. Marcos 6:5,6 Awan a pulos ti naaramidna a milagro sadiay, malaksid ti panangpaimbagna iti sumagmamano a masakit babaen iti panangipatayna iti imana kadakuada. 6 Masdaaw unay gapu ta awan pammati dagiti tattao. Napan ni Jesus a nangisursuro kadagiti aglikmut a barbarrio. Marcos 6:13 Pinaksiatda ti adu a demonio. Sinapsapoanda iti lana dagiti adu a masaksakit ket naimbaganda amin. Marcos 6:55,56 Iti kasta, nagtataray dagiti tattao a napan kadagiti kabangibang a luglugar ket impanda kenkuana dagiti masakit a siiidda iti papag. 56 Iti sadinoman a napanan ni Jesus, purok man wenno barrio wenno plasa, impan dagiti tattao dagiti masakitda kenkuana. Nagpakpakaasida kenkuana nga uray sagiden la koma dagiti masakit ti
gayadan ti kagayna. Ket naimbagan dagiti amin a nangsagid iti kagayna. Marcos 8:23-25 Kinibin ni Jesus ti bulsek ket inturongna iti ruar ti barrio. Kalpasan ti panangtuprana kadagiti mata ti bulsek, impatayna dagiti imana kenkuana sana sinaludsod, "Adda makitam?" 24 Kimmita ti lalaki iti aglawlawna. "Wen, makitak dagiti tattao," kinunana, "ngem kasda la kayo a magmagna." 25 Sinagid manen ni Jesus dagiti mata ti lalaki. Nagmulagat a naimbag ti lalaki ket naimbaganen dagiti matana. Nalawagen ti panagkitana iti amin. Marcos 9:29 "Kararag laeng ti makapaksiat iti dayta a kita ti espiritu," insungbat ni Jesus, "ket awanen sabali." Marcos 16:17,18 Maitedto kadagiti mamati dagitoy a pannakabalin: Iti naganko, paksiatendanto dagiti demonio. Agsaodanto kadagiti sabali a pagsasao. 18 Uray no agiggemda kadagiti uleg, wenno uminumda iti sabidong, didanto maan-ano. Ipataydanto ti imada kadagiti masakit ket umimbagdanto." Lucas 4:18 "Adda kaniak ti Espiritu ti Apo. Pinilinak a mangikasaba iti Naimbag a Damag kadagiti napanglaw, Imbaonnak a mangiwaragawag iti pannakawayawaya dagiti balud, Iti pannakakita manen dagiti bulsek, Iti pannakaruk-at dagiti maparparigat, Lucas 4:40 Idi lumlumneken ti init, amin nga adda gagayyemna nga agsagsagaba iti uray ania a kita ti sakit, impanda dagitoy a masakit ken ni Jesus. Impatayna ti imana iti tunggal maysa ket naimbaganda amin. Lucas 5:15 Immad-adda ketdi a nagdinamag ni Jesus. Napan ti nakaad-adu a tattao nga agdengngeg kenkuana ken agpaagas kadagiti saksakitda. Lucas 5:17-25 Iti maysa nga aldaw, idi mangisursuro ni Jesus, agtutugaw sadiay ti sumagmamano a Fariseo ken mamaestro iti Linteg. Naggapuda kadagiti amin nga il-ili iti Galilea ken Judea, agraman Jerusalem. Adda ken ni Jesus ti pannakabalin ti Apo a mangpaimbag kadagiti masaksakit. 18 Napan kenkuana ti sumagmamano a lallaki a nangyeg iti maysa a paralitiko a nakaidda iti papag. Iserrekda koma ti lalaki iti uneg ti balay tapno ipanda iti sango ni Jesus. 19 Ngem gapu iti kaadu ti tao, saanda a maiserrek ti paralitiko. Napanda ngarud iti tuktok ti balay, binutbotanda ti atep, ket imbabada a nakaidda iti papag sada indisso iti tengnga dagiti tattao iti sangoanan ni Jesus. 20 Idi makita ni Jesus ti pammatida, kinunana iti paralitiko, "Gayyem, napakawanen dagiti basbasolmo." 21 Nagtantanabutob dagiti mamaestro iti Linteg, kasta met dagiti Fariseo, ket kinunkunada: "Apay a kastoy ti panagsao daytoy a tao? Maibusor iti Dios ti sasawenna! Ti laeng Dios ti makapakawan kadagiti basbasol!" 22 Ammo ni Jesus ti kapanunotanda ket kinunana kadakuada, "Apay a kasta ti pampanunotenyo? 23 Ania ti nalaklaka nga isao: 'Napakawanen dagiti basbasolmo' wenno 'Bumangonka ket magnaka'? 24 Paneknekak ngarud kadakayo a ti Anak ti Tao adda pannakabalinna ditoy daga a mamakawan
kadagiti basbasol." Kinunana iti paralitiko, "Ibilinko kenka: bumangonka, bagkatem ta iddam, ket agawidkan!" 25 Timmakder a dagus ti paralitiko iti imatangda amin, binagkatna ti nagiddaanna ket nagawid a mangidaydayaw iti Dios. Lucas 6:17-19 Idi sumalsalogda iti bantay, nagsardeng ni Jesus iti nasimpa a disso nga ayan ti adu nga adalanna. Adda met sadiay dagiti nakaad-adu a tattao a naggapu iti amin a paset ti Judea ken Jerusalem, kasta met kadagiti siudad ti Tiro ken Sidon nga asideg iti baybay. 18 Napanda sadiay tapno agdengngegda kenkuana ken paagasanda dagiti saksakitda. Napan met dagiti agsagsagaba kadagiti dakes nga espiritu, ket immimbagda. 19 Kayat ti tunggal maysa a sagiden ni Jesus, ta adda aggapu kenkuana a pannakabalin a mangpaimbag kadakuada amin. Lucas 7:21,22 Iti dayta nga oras, adu dagiti tattao a pinaimbag ni Jesus kadagiti saksakit ken an-anayenda. Pinaksiatna dagiti dakes nga espiritu. Inagasanna ti adu a bulsek ket nakakitada. 22 Kinuna ni Jesus kadagiti imbaon ni Juan, "Agsublikayo ken ni Juan ket ibagayo kenkuana dagiti nakita ken nangngegyo: makakita dagiti bulsek, makapagna dagiti pilay, mapaimbag dagiti agkukutel, makangngeg dagiti tuleng, mapagungar dagiti natay ken maikaskasaba ti Naimbag a Damag kadagiti napanglaw. Lucas 8:2 Kimmuyog met ti sumagmamano a babbai a naagasan kadagiti sakitda ken kadagiti dakes nga espiritu: ni Maria a managan Magdalena a nakapaksiatan kadagiti pito a demonio, Lucas 9:2 Kalpasanna, imbaonna ida a mangikasaba iti Pagarian ti Dios ken mangpaimbag kadagiti masakit. Lucas 9:11 Nadamag daytoy dagiti tattao ket simmurotda kenkuana. Inawatna ida ket inkasabana kadakuada ti Pagarian ti Dios. Pinaimbagna dagiti masapul a maagasan. Lucas 13:12 Idi makita ni Jesus ti babai, inayabanna. "Naimbagankan iti sakitmo!" kinuna ni Jesus kenkuana. Lucas 13:32 "Inkay ibaga iti dayta nga aso," insungbat ni Jesus kadakuada. "'Ita ken inton bigat, paksiatek dagiti demonio ket mangagasak. Iti maikatlo nga aldaw, malpaskonton ti aramidko.' Juan 5:8,14 "Bumangonka," kinuna ni Jesus. "Bagkatem ta iddam, ket magnakan." 14 Iti saan a mabayag, nasarakan ni Jesus ti lalaki idiay Templo. "Kitaem, naimbagankan!" kinunana. "Dika agbasolen, amangan no addanto dakdakes a mapasamak kenka." Juan 14:12 Ibagak ti pudno kadakayo: Ti mamati kaniak, aramidennanto met dagiti aramidek; wen, dakdakkelto pay ngem dagitoy ti aramidenna ta innak iti Ama. Dagiti Aramid 3:6 Kinuna ni Pedro, "Awan kuartak, ngem itedko kenka ti adda kaniak: iti nagan ni Jesu-Cristo a taga-Nazaret, ibilinko a magnaka!" Dagiti Aramid 5:15,16 Gapu iti ar-aramiden dagiti apostoles, naipan dagiti
masakit kadagiti kalkalsada. Naipaiddada kadagiti papag ken ikamen tapno no lumabas ni Pedro, uray ti anniniwanna laeng ti manglinong iti dadduma kadakuada. 16 Manipud kadagiti il-ili a kabangibang ti Jerusalem, inyeg dagiti tattao dagiti masakit ken dagiti addaan iti dakes nga espiritu. Ket immimbagda amin. Dagiti Aramid 10:38 "Ammoyo ti maipapan ken ni Jesus a taga-Nazaret, ken ti panangkonsagrar ti Dios kenkuana babaen iti pannangtedna kenkuana iti Espiritu Santo ken pannakabalin. Iti sadinoman a lugar a napanan ni Jesus, nagar-aramid iti naimbag ken nangpapaimbag kadagiti pinarparigat ti Diablo, gapu ta adda kenkuana ti Dios. Dagiti Aramid 19:11,12 Nagar-aramid ti Dios kadagiti nakaskasdaaw a milagro babaen iti panangaramatna ken ni Pablo. 12 Uray dagiti panio ken apron nga inaramatna, naipanda kadagiti masakit. Napaimbagda ket napaksiat dagiti dakes nga espiritu kadakuada. Taga-Roma 8:26 Kasta met nga iti kinakapuytayo, umaynatayo tulongan ti Espiritu. Ta ditay ammo ti umno a panagkararag. Ti Espiritu a mismo ti mangidawdawat kadatayo iti Dios kadagiti asug a di kabaelan nga ibalikas. 1 Taga-Corinto 12:9 Ti Espiritu a mangted iti pammati iti maysa a tao, isu met laeng ti mangted iti kabaelan a mangpaimbag iti masakit. 1 Taga-Corinto 12:28 Iti iglesia, insaad ti Dios ti tunggal maysa iti lugarna: umuna, dagiti apostoles; maikadua, dagiti profeta; maikatlo, dagiti mamaestro; sumarsaruno, dagiti agaramid iti milagro sa dagiti naikkan iti pannakabalin a mangpaimbag wenno tumulong kadagiti sabali wenno mangidalan kadakuada wenno agsao iti datdatlag a pagsasao. Taga-Filipos 2:27 Agpayso a nagsakit ket nagistayan natay, ngem kinaasian ti Dios. Saan laeng nga isu ti kinaasian ti Dios, ngem uray pay siak, ta inlisinak iti dakdakkel a ladingit. Santiago 5:14 Adda kadi masakit kadakayo? Paayabanna koma dagiti panglakayen ti iglesia tapno ikararagan ken sapsapoanda iti lana iti nagan ti Apo. 1 Pedro 2:24 Inawit ni Cristo dagiti basbasoltayo iti krus tapno mawayawayaantay iti pannakabalin ti basol ket agbiagtay a nalinteg. Ta babaen kadagiti sugatna, naagasankayo. 3 Juan 1:2 Patgek a gayyem, ikarkararagko a nasayaat latta koma ti kasasaadmo. Sapay koma ta nasalun-atka a kas iti ammok a naespirituan a panagbiagmo. Pastor T. John Franklin Church of Salvation, Healing, and Deliverance COS-HAD.org